BalkanMagazin :: NEPOPUSTLJIVI PUTIN\nčetvrtak, 11. oktobar 2007 00:00\nSrpska štampa nastavlja da se bavi problemom Kosova i Metohije, a u susret novom sastanku pregovaračkih timova 14. oktobra. Politika se osvrće na sastanak ruskog i francuskog predsednika Vladimira Putina i Nikola Sarkozija u Moskvi, gde je, piše ovaj list, “Francuz 'bezuspešno' pokušao da preokrene rusku politiku protivljenja nezavisnosti Kosovu, dok je AFP javio da Sakrozi nije uspeo da 'omekša' Putina“. Zvanično, sastanak se sveo na kratko saopštenje u kojem je Sarkozi izrazio veru da će Evropa i Rusija pronaći rešenje za budući status Pokrajine, koji “ni za koga neće biti ponižavajući“. “Važno je da Evropa ostane ujedinjena po pitanju Kosova i da mi očekujemo i dalje partnerstvo sa Rusijom, shvatajući da je to stvar same Evrope”, rekao je Sarkozi posle sastanka u Moskvi, a prenosi Politika.<?xml:namespace prefix = o ns = "urn:schemas-microsoft-com:office:office" /??>\nVečernje novosti prenose razgovor sa Aleksandrom Bocan-Harčenkom, ruskim predstavnikom u međunarodnoj “trojci“ za pitanje kosovskog statusa, koji tvrdi da “Rusija nije omekšala stav“. “Nikakvog novog 'Dejtona' o Kosmetu neće biti i sve što se o tome piše, najobičnije su spekulacije. Bez ikakve osnove su tvrdnje kako će se pregovori Srba i Albanaca završiti početkom decembra i da će se organizovati međunarodna konferencija s ciljem da se donese odluka o budućem statusu“, ističe Bocan-Harčenko. Naročito nisu tačne priče, tvrdi on za Novosti, “kako je, tobože, Rusija omekšala stav”.\nU međuvremenu, “Garda cara Lazara” najavila je da će danas predati poslaničkim grupama u Skupštini Srbije obrazac peticije sa zahtevom za proglašenje vanrednog i ratnog stanja u slučaju proglašenja nezavisnosti Kosova i Metohije. “Ukoliko se neki narodni poslanik ne izjasni i ne potpiše peticiju, takav postupak smatraće se aktom izdaje Ustava i zaveta cara Lazara”, prenosi Danas saopštenje ove organizacije, kao i reakcije poslanika da je “inicijativa nepotrebna” i da “takve organizacije ne postoje u pristojnim državama”.\nDanas, takođe, prenosi i saopštenje iz Brisela da će druga runda pregovora delegacija Beograda i Prištine, uz posredovanje “trojke“ Kontakt grupe 14. oktobra u Briselu, “biti prilika za dve strane da nastave da razvijaju svoje predloge o budućem statusu“.\nRusi hoće NIS\nRuska kompanija “Gasprom“, odnosno njena firma-ćerka “Gazpromnjeft“, svakako će učestvovati na tenderu za privatizaciju NIS, bila ona većinska ili manjinska, rečeno je Novostima dan nakon sastanka ruske delegacije sa zvaničnicima naše zemlje. “Posle prekjučerašnje posete sasvim je jasno da bi Rusi više voleli većinsku privatizaciju NIS, ali zasad nije bilo direktnih uslovljavanja po principu 'vi nama NIS, mi vama krak Južnog potoka kroz Srbiju'“, pišu Novosti. I Rusi, kao i mnoge druge zainteresovane naftne kompanije, iščekuju raspisivanje tendera, ali ozbiljnijih nagoveštaja da bi to moglo da se desi uskoro iz Vlade nema.\n“Tokom razgovora Alekseja Milera, zamenika predsednika Saveta direktora ‘Gasproma’ sa predsednikom i premijerom Srbije, nije bilo reči o 65 miliona dolara duga za ruski gas, koliko je ostalo od dugovanja za snabdevanje do 2000. godine“, dodaje se u Novostima.\nBlic na istu temu, podseća da je ruski “Gasprom“ kao većinski vlasnik “Jugorosgasa“ time stekao koncesiju za gasifikaciju juga Srbije. Ova firma je osnovana 1996, a NIS u njoj ima 25 odsto vlasništva. Kompaniji je prilikom osnivanja data koncesija od 25 godina za izgradnju gasovoda, prodaju i tranzit gasa od Pojata do krajnjeg juga Srbije, što je uključivalo i izgradnju gasovoda Niš-Dimitrovgrad, preko kojeg je Srbija trebalo da se spoji sa bugarskim gasovodom.\nIzbori na proleće\nDatum predsedničkih i lokalnih izbora trebalo bi da bude dogovoren do kraja predstojećeg vikenda, iako pregovori stranaka u koaliciji na vlasti o ovom pitanju još nisu počeli, saznaje Politika u vrhu vladajuće koalicije. U Vladi se tvrdi da izbori neće dovesti u pitanje opstanak koalicije. Naime, “predsednički izbori najverovatnije će biti raspisani do kraja godine (kako i nalaže Ustavni zakon) i održani na proleće 2008, najverovatnije u martu”, piše Politika.\n“Moguće je naći rešenje za održavanje predsedničkih i lokalnih izbora poštujući Ustavni zakon, ali imajući u vidu i činjenicu da se Srbija trenutno nalazi u borbi za sopstveni opstanak i uzimajući u obzir vrhovne državne i nacionalne interese“, rekao je za Večernje novosti Aleksandar Popović, ministar energetike i potpredsednik Demokratske stranke Srbije. On, kako je rekao, ne veruje da vlada može doći u ozbiljnu krizu zbog razlika među partnerima oko izbornog kalendara.\nBlic podseća da su vladajuće stranke odlučile da rukovođenje najvažnijim preduzećima u zemlji u potpunosti prepuste stranačkim kadrovima bez obzira na stručnost. “Lideri stranaka (DSS, DS i G17 plus), znajući da nema zakonskih sankcija, ne samo da se nisu uplašili reakcije javnosti, već su to bez ikakvog ustezanja stavili u koalicioni sporazum i potpisali”, piše Blic. Upućeni sa kojima je razgovarao Blic, tvrde da je ovakva odluka po sistemu “jedna stranka jedno preduzeće” istovremeno i idealno tle za korupciju. “Stranke očigledno moraju da udome svoje ljude i zadovolje stranačke interese”, komentariše za ovaj list profesor Fakulteta političkih nauka Čedomir Čupić.\n“Veliki brat” i u politici\nSrpsku javnost uzburkao je transkript razgovora između ministra za infrastrukturu Velimira Ilića i sekretarice ministra Dragana Đilasa, podseća Glas javnosti. Ministar Ilić je još jednom demantovao da je gospođicu nazvao “kurvom“. “Ja sam ozbiljan čovek koji se već jednom zakleo, a evo zaklinjem se i sada u sve što mi je najsvetije u životu, da to nije tačno. Zapravo, evo o čemu je reč. Cilj je bio da me na ovaj način neko omalovaži i diskredituje u smislu da su svi iz unutrašnjosti, pa i ja kao ministar, prostačine... Ružno je što se Đilas bavi stvarima koje su na nivou 'Svadbe za 48 sati' ili 'Velikog brata'“, rekao je ministar.\nMinistri na biciklima\nAkcijom “Biciklom za zaštitu životne sredine”, koju je predvodio srpski ministar ekologije Saša Dragin, a u kojoj mu se pridružilo više od 40 kolega iz Evrope, Kanade, SAD i Zakavkazja, juče je u Beogradu otvorena trodnevna Šesta ministarska konferencija “Životna sredina za Evropu”. “Na ovom najvećem međunarodnom skupu u našoj zemlji, posle Samita nesvrstanih, okupili su se predstavnici iz 56 država, više stotina nevladinih domaćih i stranih ekoloških organizacija, ali i najznačajnijih finansijskih institucija, Svetske banke, Evropske banke za obnovu i razvoj”, pišu Novosti.\nKonferencija je otvorena vožnjom bicikala ispred Centra “Sava“ u Beogradu. “Kolonu biciklista predvodio je ministar Saša Dragin, a pridružili su se i potpredsednik Vlade Božidar Đelić i ministar poljoprivrede Slobodan Milosavljević”, piše Danas.\nPoslanik s cuclom\nDanašnji Press piše o još jednoj, prilično neverovatnoj, nadoknadi za poslanike Skupštine Srbije. “Administrativni odbor odobrio je juče zahtev poslanika G17 plus iz Pirota Aleksandra Lazarevića da mu se, pored plate i ostalih primanja, isplaćuje i mesečna nadoknada za odvojeni život”, piše ovaj list. Ne bi tu bilo ništa čudno, da se zapravo ne radi o nadoknadi za odvojeni život od mame i tate (pošto je neoženjen) u visini od 21.000 dinara mesečno, za poslanika koji ima 42 godine. U izjavi za Press, Lazarević kaže: “Molim vas, ja samo koristim pravo koje mi je, kao i svim poslanicima, dao Poslovnik o radu.“ Press podseća da je Lazarević naplaćivao i troškove za upotrebu automobila, iako nema ni dozvolu ni auto, kao i da je jedini od 250 poslanika koji prima nadoknadu za odvojeni život od porodice.\nPress se i danas bavi novcem pripadnika takozvanog “zemunskog klana”, koji je, prema saznanjima ovog lista, završio na domaćem tržištu i pretopio se u kupovinu srpskih preduzeća. “Ozbiljni ekonomisti procenjuju da je Šiptarov klan za desetak godina, koliko je operisao po Srbiji, zaradio ukupno oko 100 miliona evra, mada ima i onih koji tvrde da je mafijaški profit bio znatno veći. Tako, na primer, ekonomista Branko Dragaš procenjuje da su ‘Zemunci’ kroz privatizaciju u Srbiji legalizovali čak 300 miliona evra”, piše Press. Dragaš za ovaj list tvrdi da je “zemunski klan” tokom devedesetih godina bio “najprofitabilnija srpska kompanija”.\nGlas javnosti navodi da se ne nazire rasplet sukoba u Islamskoj zajednici Srbije. Naime, posle današnje inauguracije novoizabranog reisa-el-uleme Adema Zilkića u Beogradu, “mnogi očekuju zaoštravanje sukoba”. Šef Zilkićevog kabineta Jakub Leković zatražio je od MUP-a Srbije pojačane mere bezbednosti za reisa na putu od Beograda i na okupljanju u centru Novog Pazara, za koji je suprotstavljena strana bivšeg muftije Muamera Zukorlića najavila poseban “doček”. “Jedan od ideoloških vođa našeg projekta, koji je trebalo da nam se pridruži u drugom talasu i koji je ostao kod Zukorlića iz ne znam kojih razloga, izjavio je sinoć na lokalnoj televiziji doslovce da ‘svakom novom vođi treba sabljom odseći glavu”, rekao je Leković za Glas.\nDrugi sukob koji se tiče incidenta sa neonacistima u Novom Sadu prošlog vikenda, a prerastao u međusobno optuživanje poslanika ko je fašista a ko nije, nastavio se istom merom. “Tako se dogodilo da se jedan od poslanika vratio četiri godine unazad, setivši se da se današnji borac protiv fašizma predsednik Skupštine Vojvodine Bojan Kostreš tada javno hvalio kolegama da se zapio i veselio usred Minhena uz čuvenu pesmu ‘Lili Marlen’, koju su nemački vojnici prihvatili kao ‘himnu’”, piše još Glas. Kostreš kaže da je moguće da je bila svirana i ta pesma u kafani, ali da “to nije nacistička pesma”.\nPod naslovom “Država vraća dedovinu”, Novosti pišu o predlogu zakona o denacionalizaciji, koji je, kako stoji u tekstu, stranački već usaglašen i spreman za javnu raspravu. “Raniji vlasnici, njihovi naslednici i pravni sledbenici, konačno, posle više od šest decenija, mogu da očekuju vraćanje oduzete imovine, ili bar obeštećenje u obveznicama”, piše ovaj list.\nLečenje dioptrije laserom\nVojnomedicinska akademija uvela je novu tehniku operacije oka najsavremenijim laserom, kojm se za svega desetak minuta, bezbolno i trajno otklanja dioptrija. “Za jedan dan operisano je šest pacijenata i već su popunjeni svi termini do sredine decembra”, pišu Novosti. Ovim laserom skida se dioptrija od minus 0,5 do minus 10, i od plus 0,5 do plus 5, rekao je za ovaj list pukovnik, profesor dr Miroslav Vukosavljević, načelnik klinike. Novosti podsećaju da ovakav laser imaju samo tri klinike u Evropi, kao i da je VMA prva državna bolnica u Srbiji koja ga je nabavila. “Dnevno možemo da operišemo 10 pacijenata i spremni smo da civilne osiguranike operišemo na uput”, rekao je general Miodrag Jevtić, načelnik VMA.\nBaveći se istom temom, Blic donosi i cene ovih zahvata. Naime, operacije refraktivne hirurgije na VMA su besplatne za vojna lica, dok civili plaćaju 64.000 dinara za zahvat na jednom oku. U privatnim klinikama, ovakvi zahvati su skuplji za 30 odsto, dok u pojedinim ordinacijama koštaju i do 2.000 evra, piše Blic.\nSrbija skuplja od Slovenije\nPolitika danas na naslovnoj strani donosi podatak da Slovenci imaju dva i po puta više prosečne plate i četvorostruko viši bruto domaći proizvod po stanovniku, ali životne namirnice plaćaju 22 odsto manje nego Srbi.\nTužba zbog leka\nVlasnik “Proton sistema”, uvoznik i distributer leka “Dolorekse”, doktor Predrag Moskovljević, saopštio je da će ovaj preparat protiv glavobolje biti povučen sa srpskog tržišta dok traje proces njegove preregistracije, jer prema aktuelnom zakonu, nema dozvolu za promet. Firma “Proton sistem”, piše Glas, najavila je tužbu protiv ovog lista i Kurira, a za klevetu i nadoknadu štete, jer su pisali o štetnosti ovog leka.\nJoš jedan štrajk glađu\nVuk Bojović, direktor beogradskog ZOO vrta, počeo je štrajk glađu zbog bahatosti gradske vlasti, piše današnja Pravda. “Neću odustati dok svima ne bude jasno da kabadahije hoće da izmeste vrt kao bi sedam hektara zemlje u centru grada prodali tajkunima, a novac stavili u svoje džepove”, ističe Bojović.\nKurir prenosi tragičnu priču iz Kovina, gde je Zoltan Rodolić ubio svog oca Jožefa lovačkom puškom u porodičnoj kući, jer mu je otac bio u dugogodišnjoj ljubavnoj vezi sa ženom Radicom, sa kojom ima dvoje dece. Dan posle ubistva oca, Zoltan je obavestio policiju o svom zločinu i mirno se predao, piše Kurir.


Home / PROJEKTI / Vesti iz EU / RODNA RAVNOPRAVNOST U EVROPSKOM DIGITALNOM I MEDIJSKOM SEKTORU\nKako "digitalna revolucija" sve više utiče na sve aspekte našeg života, od načina na koji radimo, kako trošimo, vodimo računa o zdravlju i učestvujemo u politici, sasvim je jasno da ovo nije samo čisto tehnički - ili ekonomski proces, nego i socijalni i da kao takav nije rodno neutralan. Nove informacione i komunikacione tehnologije pružaju devojčicama i ženama mogućnost izražavanja, ali i moćno sredstvo za unapređenje rodne ravnopravnosti.\nNa primer, u oblasti zaposlenja, digitalni sektor nudi visoko kvalifikovane, bolje plaćene poslove koji bi mogli doprineti otklanjanju razlika u platama među polovima. Isto tako, konvergencija između tradicionalnih i onlajn medija zamagljuje granice između potrošača i stvaraoca i otvara prostor za podizanje svesti i mobilizaciju, kako je pokazao nedavni talas "haštag aktivizma", protiv seksualnog uznemiravanja.\nSa druge strane, ako je pristup neujednačen, ako su algoritmi ili sadržaji dostupni na internetu nepristrasni ili ne odražavaju potrebe i realnosti žena ili ako same žene nisu uključene u oblikovanje tog sadržaja, digitalizacija može da podstakne i postojeće rodne nejednakosti. Takođe može stvoriti nove rizike i barijere, a ne samo kolonizaciju online prostora putem mizoginije i internet nasilja.\nIstraživanja naglašavaju da se percepcije dece o sopstvenim sposobnostima i aspiracijama u karijeri uobličuju rano i da su pod uticajem stavova i očekivanja porodice, vršnjačkih grupa, škole i društva uključujući ograničavajuće ili pozitivne slike, koje im se upućuju preko tradicionalnih i novih medija. Medijski monitoring pokazuje da je postignut određeni napredak, ali da žene i dalje nisu dovoljno zastupljene kao novinari i donosioci odluka, niti su na pravi način predstavljene i zastupljene u svetu filma i drugim oblastima.


Asfaltirana još jedna deonica puta prema Poganovu kod naselja Komje. Vasić i Dimitrov: Putna infrastruktura najvažnija za razvoj turizma u ovom kraju - Pirot Plus Online\n20. avgust 2021. 14:00 Gradska hronika Pirot Plus Online\nVladan Vasić, gradonačelnik Pirota, Miloš Colić, zamenik gradonačelnika i Vladica Dimitrov, predsednik opštine Dimitrovgrad, danas su obišli radove na asfaltiranju deonice puta kod naselja Komje, prema Poganovu.\nAsfaltirana je deonica u dužini od jednog kilometra, a vrednost ovih radova je oko milion dinara.\nKako je rekao Vladan Vasić, gradonačelnik Pirota, putni pravac od skretanja za selo Sukovo, prema Poganovu, počeo je da se rekonstruiše još prošle godine, i dodao da je izuzeno važan kako za grad Pirot tako i za Opštinu Dimitrovgrad, ali i Babušnicu, koje će se na ovaj način spojiti, a turistički potencijali iskoristiti na pravi način.\nPutna infrastruktura u ovom delu je prioritet i zbog Zvonačke banje koja pretenduje da opet postane turistička atrakcija.\nI gradonačelnik Vasić, ali i predsednik opštine Dimitrovgrad Dimitrov, složili su se da je saradnja grada Pirota sa opštinama u Okrugu, poslednjih godina na zavidnom nivou i da se oglada kroz mnoštvo realizovanih zajednički projekata.\nIzvodjač radova je firma Drumovi AD, a kako smo saznali, u okviru narednog projekta asfaltiranje će se nastaviti i kroz tunele pre Poganova, a u planu je i kompletno asfaltiranje sve do Zvonačke banje.


Tanjug 25. aprila 2021. 17:36\nLIMA – Srpski državljanin Zoran Jakšić, koji u Peruu služi kaznu od 25 godina zatvora zbog šverca droge, prebačen je u mornaričku bazu pošto je osujećen plan bega iz zatvora u kojem je do sada bio smešten, javlja peruanski „Diario uno“.\nKako navode peruanski mediji, Jakšić je planirao da pobegne iz zatvora kroz tunel, ali je taj plan osujećen.\nJakšić je mornaričku bazu Kalao prebačen u pratnji helikoptera, oklopnih vozila i specijalaca, prenosi RTS.\nPrema saopštenju peruanskog tužilaštva, Jakšić je nabavljao velike količine kokaina hidrohlorida i bio je glavni finansijer međunarodne mreže posvećene ilegalnoj trgovini drogom pod nazivom „Golondrinas“.\nOsim Jakšića, zbog trgovine narkoticima i pripadništva organizaciji „Golondrinas“ osuđen je i Horhe Medina Gaviljan, poznat pod nadimkom Jota, na 35 godina zatvora, prenose mediji.\nBraća Mauro Algumer Vilka Anhel i Valter Algumer Vilka Soni dobili su po 25 godina zatvora kao ljudi u vrhu ove organizacije, a ista kazna izrečena je Hektoru Sotu Kordovi.\nMediji prenose da se Jota smatra vodom ilegalne trgovine drogom na međunarodnom nivou, budući da je njegova organizacija isporučivala velike količine kokaina transnacionalnim organizacijama.


BiH - Opcija - Part 96\nNEMA DOGOVORA: Šarović i Borenović ne idu na sastanak kod Dodika\n"GOODBYE BIH, WELCOME RS-EXIT": Kako je odluka Ustavnog suda dovela do krize u BiH\nIZETBEGOVIĆ: Dodik nas nazvao plačljivim Bošnjacima? Srbi pričaju 500 godina o Kosovu, pa ih niko ne zove plačljivim\nPredsjednik SDA Bakir Izetbegović za Klix.ba je govorio o najaktuelnijim političkim pitanjima, poput sigurnosnih prijetnji, formiranja rezervnog sastava policije i odgovora FBiH. Komentarisao je i formiranje Vijeća ministara, kao i mogućnost da SBB bude dio vlasti na državnom nivou, te...\nSTEVANDIĆ: Mektić pokušao da zloupotrebi ubistvo Slaviše Krunića za novi model sukoba vlasti i opozicije\nPredsjednik Ujedinjene Srpske Nenad Stevandić izjavio je večeras da je formiranje Savjeta ministara BiH još neizvjesno, jer ljudi iz starog saziva koriste svaku priliku da zloupotrijebe sve situacije, pa i tragičan događaj ubistva Slaviše Krunića. "Taj događaj je ministar bezbjednosti u...\nKOVAČEVIĆ: SDS nije, poput nas, povukao podršku NATO-u, PLANINČEVIĆ: SNSD bi da pristane na NATO zbog par fotelja\nZa razliku od SNSD-a, SDS nije povukao podršku ulasku BiH u NATO, izjavio je Srni portparol SNSD-a Radovan Kovačević. On je naglasio da kao zvanična politika SDS-a ostaju jedino dokumenti, deklaracije i zakoni za koje su glasali i koji predviđaju ulazak BiH u NATO, te da poslije toga nikada...\nKOMŠIĆ: Ako Dodik i SNSD žele formiranje Savjeta ministara, moraće "progutati žabu" zvanu NATO\nHrvatski član Predsjedništva BiH Željko Komšić smatra da je moguće formirati vlast na nivou BiH do polovine maja, što je i rok koji je Evropska komisija dala BiH. – Moguće je imenovati kandidata za predsjedavajućeg Savjeta ministara, s tim što će u tom slučaju Milorad Dodik i SNSD...\nPredsjedavajući Predsjedništva BiH Milorad Dodik izjavio je danas da su sve kritike upućene povodom njegovog jučerašnjeg obraćanja na skupu "Budućnost Srbije" u Beogradu minimalne i beznačajne. Povodom saopštenja navodnog Instituta za istraživanje genocida Kanada da je riječ o...\nNE ŠTEDI POLITIČKE PROTIVNIKE: Dragan Mektić na Tviteru opleo po Dodiku i Vučiću\nDragan Mektić, ministar bezbjednosti BiH nastavlja “rešetati” političke protivnike na svom Tviter profilu. U noći s petka na subotu Mektić je oštro prokomentarisao istupe Aleksandra Vučića, Milorada Dodika i predstavnika OEBS-a. Na poruku predsjednika Srbije Aleksandra Vučića...\nZamjenik predsjedavajućeg Doma naroda Parlamentrane skupštine BiH Nikola Špirić tvrdi da postoji dobro osmišljen plan urušavanja Republike Srpske i da neformiranje vlasti na nivou BiH pogoduje takvim pretenzijama dirigovanim iz bošnjačkih krugova. Špirić je rekao da SDA ne želi da...\nRADMANOVIĆ: SDA na svakom koraku tvrdi "mi smo glavni u BiH", to je nerješiv problem\nNebojša Radmanović, zamjenik predsjedavajućeg Predstavničkog doma Parlamentarne skupštine BiH i potpredsjednik SNSD-a za N1 je kazao da su sastanku delegacija SNSD-a, HDZ-a i SDA načinjeni neki koraci - ali suštinski još ništa nije dogovoreno. On je pojasnio koji je to problem sa SDA...\nSASTANAK: Lukač tumačio zamjenici ambasadora SAD nove zakone o policiji u RS\nMinistar unutrašnjih poslova Republike Srpske Dragan Lukač razgovarao je danas u Banjaluci sa zamjenikom šefa Misije SAD u BiH Elen Džermejn o trenutnom statusu i planiranim izmjenama zakonskih rješenja koje je Ministarstvo iniciralo. Na sastanku je, prije svega, bilo riječi o Nacrtu...\nDF: Ako će RS imati 1.000 rezervnih policajaca, u Federaciji ih mora biti 2.500\nDemokratska fronta predlaže da rezervni sastav policije u Federaciji BiH broji 2.500 pripadnika, a ukoliko u rezervni sastav policije RS zaista bude primljeno 1.000 policajaca. Kako se ističe u posljednjem saopćenju, Demokratska fronta se u proteklih nekoliko dana već oglašavala u vezi sa...\nStrana 96 od 196...93949596979899...


NVO: Od početka godine u Srbiji 430 prijava zbog nasilja ili diskriminacije LGBT osoba\nLGBT zastavica na Paradi ponosa u Beogradu (septembar 2017. godine)\nPredstavnica beogradskog udruženja "Da se zna" Dragoslava Barzut izjavila je danas (7. decembar) da se od početka ove godine tom udruženju javilo 430 LGBT+ osoba, kao i članova njihovih porodica i prijatelja, zbog problema sa nasiljem ili diskriminacijom.\nBarzut je na konferenciji za novinare u Medija centru, povodom promocije izveštaja "Podaci a ne zvona i praporci", izjavila da se od tog broja u 50,2 posto slučaja javili zbog saveta, dok je u 9,2 odsto javljanja to bilo zbog fizičkih napada.\nAutor izveštaja Miloš Kovačević je rekao da je tek "svaki treći slučaj vidljiv nadležnim organima".\n"U 2019. godini bilo je 63 protivpravna akta motivisana seksualnom orjentacijom i rodnim identitetom", kazao Kovačević.\nOn je rekao da se 47 takvih incidenata desilo u Beogradu, šest u Novom Sadu, i po jedan u drugim gradovima.Prema njegovim rečima, 18 incidenata se desilo u otvorenim javnim površama, ulicama, parkovima i trgovima, a deset na LGBT mestima, što pokazuje "veliku izloženost napada na kvir osobe na javnim mestima".\nKovačević je naveo da je nešto manje od polovine incidenata uključivalo fizičko nasilje, sa i bez telesnih povreda, a da zatim sledi psihičko nasilje i diskriminacija.\nAutor izveštaja Nikola Planojević je rekao da su u poslednjem izveštaju korišćeni termini "prebroditeljka" i "prebrodilac", kao zamena za termin "žrtva" ili "oštećena", i da su ti izrazi izabrani kao najpribližniji prevod izrazu “survivor”, iz engleskog jezika.\n"Problem je što se incidenti nedovoljno prijavljuju a ne prepoznaje se ni motiv počinioca u dovoljnoj meri, pa i kad se takvi incideti prijave, prijavljuju se kao regularni zločini a ne kao zločini iz mržnje", kazao je Planojević.


KOJI MODELI FINANSIRANjA LOKALNE VLASTI DANAS EGZISTIRAJU - Glas Podrinja\nKOJI MODELI FINANSIRANjA LOKALNE VLASTI DANAS EGZISTIRAJU\nKada se govori o funkcionisanju lokalnih samouprava, svakako da važan, ako ne i najvažniji segment u tom procesu zauzima i način njihovog finansiranja. Na osnovu načina finansiranja lokalnih samouprava može se konstatovati u kojoj su meri one samostalne, i kakva je priroda političkog sistema u kome one funkcionišu. Sistem lokalnih finansija kao i način ubiranja poreza, zavise od tradicije lokalnih samouprava, prirode političkog sistema, stepena ekonomskog razvoja, kao i odnosa nižih i viših organa vlasti.\nDanas u svetu, u praksi egzistiraju tri modela finansiranja lokalnih vlasti.\nPrvi model finansiranja lokalnih vlasti obuhvata države sa razvijenom lokalnom samoupravom, u kojima su lokalne vlasti, zadržale primat u sakupljanju poreza, i imaju samostalnost u raspolaganju finansijama. To je slučaj sa Velikom Britanijom, SAD-om, skandinavskim zemljama i Japanom. U ovom slučaju se radi o finansijskoj nezavisnosti lokalnih vlasti.\nDrugi model karakteriše relativno centralizovan sistem gde država ubira najveći deo poreza. Deo tako ostvarenog poreza država prenosi lokalnim vlastima, i u ovom slučaju radi se o delimičnoj finansijskoj autonomiji lokalnih vlasti. Ovaj model finansiranja lokalnih vlasti danas funkcioniše u Francuskoj, Holandiji, Danskoj i Belgiji.


Zvezda preko Partizana do velikog finala\nVesti\t30.05.2018 23:17\nKošarkaši Crvene zvezde savladali su "večitog rivala" ekipu Partizana sa 81:73 u drugom polufinalnom meču košarkaške Superlige i plasirali se u finale takmičenja. Protivnik u finalu biće im pobednik duela FMP - Borac.\nNajefikasniji u pobedi Zvezde bili su Ročesti sa 23 i Janković sa 16 i Davidovac sa 11 poena, kod Partizana istakli su se Vilijams-Gos sa 20, Gagić sa 13 i Veličković sa 12 poena.\nZvezda je slavila i u drugom polufinalnom meču, čime se plasirala u finale domaćeg takmičenja.\nNakon boljeg starta crveno-belih u prve dve deonice, Partizan je uspeo da stekne prednost, koja je na momente iznosila i devet poena, ali i inicijativu na meču.\nIpak Zvezda je igrala znatno bolje u poslednjoj četvrtini i imala raspoložen dvojac u Ročestiju i Jankoviću u ključnim momentima utakmice, zbog čega je uspela da nadoknadi prednost Partizana.\nZvezda je u poslednji minut ušla sa šest poena prednosti, a crno-beli nisu uspeli šutem za tri poena da smanje prednost, koja je do kraja porasla na konačnih osam poena za Zvezdu.\nZvezdin protivnik u finalu biće pobednik drugog polufinala u kojem se sastaju FMP i Borac. FMP vodi sa 1:0 u toj seriji.


Otvoreno pregovaračko Poglavlje 9 - Finansijske usluge - Enterprise Europe Network\nSrbija je na Međunarodnoj konferenciji održanoj u Briselu, 27. juna 2019. godine, otvorila još jedno poglavlje, Poglavlje 9 – Finansijske usluge.\nPravne tekovine Evropske unije u oblasti finansijskih usluga obuhvataju oblast bankarstva, osiguranja, reosiguranja, dobrovoljne penzione fondove, tržišta kapitala i infrastrukture finansijskog tržišta, pravila za dobijanje dozvole, rad i nadzor finansijskih institucija i regulisanih tržišta.\nSrbija je na Međunarodnoj konferenciji održanoj u Briselu, 27. juna 2019. godine, otvorila još jedno poglavlje, Poglavlje 9 – Finansijske usluge. Reč je o izuzetno važnoj oblasti za sve učesnike finansijskog sistema, a treba da nam omogući raznovrsniju ponudu usluga na tržištu, veću sigurnost korisnika finansijskih usluga, kao i stabilan i integrisan finansijski sistem. Pravne tekovine Evropske unije u oblasti finansijskih usluga obuhvataju oblast bankarstva, osiguranja, reosiguranja, dobrovoljne penzione fondove, tržišta kapitala i infrastrukture finansijskog tržišta, pravila za dobijanje dozvole, rad i nadzor finansijskih institucija i regulisanih tržišta. Nakon konferencije, ministar za evropske integracije, Jadranka Joksimović i evropski komesar za proširenje i susedsku politiku, Johanes Han, potpisali su Finansijski sporazum IPA za 2018. godinu za Srbiju u iznosu od 179,1 miliona evra. Srbija je u dosadašnjem toku pregovora sa Evropskom unijom otvorila 16 poglavlja, od kojih su 2 privremeno zatvorena.


Borenović diplomcima akademije PDP-a: Politika nije ružna i prljava\nPredsjednik Partije demokratskog progresa (PDP) Branislav Borenović danas je na Jahorini uručio diplome za 48 polaznika druge generacije Političke akademije te stranke.\nBorenović je u hotelu "Lavina" rekao da je edukovana nova generacija ljudi koja želi da kroz politiku doprinese razvoju društva.\nPredsjednik PDP-a je istakao da su se kroz četiri modula bavili izbornim zakonodavstvom, ustavnom pozicijom Republike Srpske i BiH, načinom komuniciranja i ulogom medija, kao i o evropskim integracijama.\nOn je napomenuo da PDP na ovaj način stvara novu generaciju mladih političara, koja će graditi mnogo bolje društvo u Republici Srpskoj, te je spremna da, u skladu sa svojim afinitetima, djeluje u pojedinim oblastima kao što su zdravstvo, poljoprivreda, finansije, penzioni sistem ili u direktnoj komunikaciji sa medijima i građanima u svojim lokalnim zajednicama.\nBorenović je najavio da će PDP već od septembra krenuti sa trećom generacijom političke škole PDP-a.\nPredsjednik PDP-a je rekao da sve političke stranke treba da daju maksimalnu važnost mladim ljudima, koji treba da se bave politikom, a ne da razmišljaju o politici kao o nečem ružnom i prljavom, te da pokušaju svojim političkim djelovanjem da naprave mnogo bolje, pravednije, stručnije i profesionalnije društvo u kojem žive.


Ministar Alen Šeranić u posjeti JZU Bolnica Zvornik – JZU bolnica Zvornik\nMinistar zdravlja i socijalne zaštite Republike Srpske Alen Šeranić posjetio je danas JZU Bolnica Zvornik i razgovarao sa direktorom ove ustanove Ivanom Popovićem. Šeranić je ovom prilikom istakao da u aspektu modernizacije bolnice, odnosno izgradnje infrastrukturnih projekata i opreme, ova ustanova treba da pripremi idejni projekat za gradnju novog bolničkog bloka i da o tome obavijesti resorno ministarstvo i Vladu Republike Srpske, kako bi se vodile određene aktivnosti po tom pitanju.\nDirektor JZU Bolnica Zvornik Ivan Popović je istakao da je u toku izrada idejnog rješenja za gradnju novog bloka u koji bi trebalo uložiti oko 5,5 miliona KM.\n– Nadamo se da će ovo idejno rješenje biti gotovo do početka marta kada bi ga predali Vladi Republike Srpske, od koje očekujemo pozitivne reakcije – rekao je Popović i dodao da bi gradnja ovog bloka mogla da počne sa prvim danima proljeća.\nPopović je istakao da bi gradnjom novog bloka bolnice Zvornik dobio značajan medicinski objekat koji će moći da pruža zdravstvene usluge svim pacijentima sa regije Birča i šire.\nGovoreći o finansijskom poslovanju bolnice, Popović je rekao da će imati prave pokazatelje početkom marta kada bude gotov završni račun o poslovanju.\n– Sada mogu reći da je poslovanje u 2017. godini završeno sa gubitkom od oko 622.000 KM, ali da je taj gubitak značajno smanjen u 2018. godini – rekao je Popović i ponovio da će pravi pokazatelji biti vidljivi kada bude gotov završni račun.\nMinistar Šeranić je istakao da je nakon imenovanja novog direktora bolnice u Zvorniku unaprijeđena i komunikacija među ljudima, s obzirom na to da su u proteklom periodu imali, u tom pogledu, određenih poteškoća.\n– Imenovanjem direktora ove zdravstvene ustanove bolnica je došla u sasvim drugu poziciju, odnosno da mnogo bolje organizaciono funkcioniše – rekao je Šeranić.\nPrema njegovim riječima, što se tiče finansijskog aspekta i poslovanja, zvornička bolnica je smanjila svoje obaveze u prošloj poslovnoj godini u odnosu na 2017, tako da je i taj aspekt funkcionalno zadovoljavajući.\nOn je istakao da će Vlada Republike Srpske u narednom periodu sa ovom zdravstvenom ustanovom da definiše načine i modele vraćanja dugova koji se, prije svega, odnose na radnike, a to podrazumijeva doprinose i poreze, koji su u prethodnom periodu nastali.\nŠeranić je rekao da je upoznao rukovodstvo bolnice sa vizijom i načinom rada resornog ministarstva, smatrajući da zaposleni u ovoj zdravstvenoj ustanovi treba unaprijed da znaju to, kako bi imali vremena da usaglase i koordinišu one aktivnosti koje čekaju zdravstvo u budućnosti po pitanju registrative i organizacije samog zdravstvenog sistema.\nOn dodao i da je bilo riječi i o određenim pitanjima po pružanju usluga vezanih za liste čekanja kod operacije katarakte, ultrazvuka srca i o drugim pitanjima vezanim za liječenje i njegu pacijenata.\nNakon razgovora Popović i Šeranić su obišli odjeljenja JZU Bolnica Zvornik.


Faktor | Za vikend punkt za vakcinaciju u Sarajevo City Centru\n25.01.2022. / 11:03\nKrizni štab Ministarstva zdravstva Kantona Sarajevo nastavlja akciju "Vakcinacija prema građanima". Sljedećeg vikenda, 29. i 30. januara, punkt za vakcinaciju opet će biti postavljen u Sarajevo City Centru.\nAkcija "Vakcinacija prema građanima" Ministarstva zdravstva KS pokrenuta je 6. novembra. U tržnim centrima na području Kantona Sarajevo na ovaj način vakcinisano je više od 10.000 građana. Prošlog puta, kada je punkt bio postavljen u Sarajevo City Centru (SCC), za dva dana vakcinisano je oko 2.000 građana.\nMinistarstvo zdravstva KS još jednom poziva građane da se vakcinišu, kako bi sačuvali svoje i zdravlje osoba u svojoj okolini. Također, zahvaljuju građanima na saradnji, te ih pozivaju da i dalje poštuju sve propisane higijensko-epidemiološke mjere, saopćeno je iz Press službe KS.\nvakcinacijaKanton Sarajevotržni centri


Može Efes i bez Micića, Turci učinili uslugu Zvezdi i ,,razbili'' Armani, Fener takođe ubedljiv - Sportska centrala\nMože Efes i bez Micića, Turci učinili uslugu Zvezdi i ,,razbili“ Armani, Fener takođe ubedljiv\n14 jan 2020. 20:56\n(16:15, 26:18, 23:16, 23:19)\n(23:15, 26:13, 13:15, 24:21)\nKošarkaši Anadolu Efesa savaldali su večeras u ,,Sinan Erdem domu“ u Istanbulu ekipu Armanija iz Milana rezultatom 88:68 u 19. rundi Evrolige.\nDomaći tim je dominirao tokom cele utakmice i Armani nije ozbiljnije pripretio rivalu na ovom susretu uprkos tome što je Efes bio oslabljen neigranjem Vasilija Micića.\nNa ovom meču se taj nedostatak jednog od dvojice najboljih igrača Efesa nije osetio, te je turski tim bez problema i sa velikih 20 poena razlike, ispratio Armani u grad mode.\nNajefikasniji akter susreta bio je Šejn Larkin koji je u dresu Efesa ubacio 23 poena, uz indeks korisnosti od 30, dok je Kris Singlton dodao 16. S druge strane, ekipu Armanija predvodio je Arturas Gudraitis sa 11 poena. U sivilo ekipe uklopila su se i dvojica srpskih košarkaša Vladimir Micov, koji je imao osam poena i Nemanja Nedović, koji je meč završio sa tri.\nOlimpija iz Milana je ovim porazom ostala na skoru od 10-9, te će Crvena zvezda, ukoliko sutra savlada Žalgiris u Beogradu, imati priliku da se izjednači sa italijanskom ekipom.\nPosrnuli Fenerbahče podiže formu i samo je bilo pitanje vremena kada će se to dogoditi. Izabranici Željka Obradovića ušli su u seriju od tri pobede pošto su na svom parketu bili bolji od ASVEL-a sa 86:64.\nOkay @DWXXIII, we see you 😤🔥#7DAYSMagicMomentpic.twitter.com/IKEzMfYWik\nPitanje pobednika nije se dovodilo ni u jednom trenutku, a već nakon prvog poluvremena žuto-plavi su imali +21.\nMeč su sa po 16 poena završili Nando De Kolo i Derik Vilijams u ekipi Fenera, dok je ipak najbolju partiju pružio Kostas Slukas svojim dabl-dabl učinkom od po 10 poena i skokova. Nikola Kalinić je zabeležio četiri poena. Na drugoj strani istakao se Amin Noa sa 12 koševa.


NovaEnergija.net » Otvorena letnja škola informacionih tehnologija EDIT u Beogradu i Kragujevcu Otvorena letnja škola informacionih tehnologija EDIT u Beogradu i Kragujevcu – NovaEnergija.net\nDanas je u tehnološkim centrima kompanije Comtrade u Beogradu i Kragujevcu zvanično otvorena dvadeseta po redu letnja škola informacionih tehnologija i programiranja EDIT. U naredne dve nedelje polaznici EDIT-a će imati priliku da rade na realnom projektu i na taj način steknu preko potrebna praktična znanja, ali i da se upoznaju sa radom i načinom funkcionisanja jedne velike IT kompanije.\nEDIT je prvenstveno namenjen studentima koji žele da dopune svoje akademsko znanje sa praktičnim iskustvom. Studenti će naučiti kako da rade u timu i sarađuju sa drugim pojedincima koji imaju različite nivoe obrazovanja i načine rada.\n“Inicijativa koja je počela pre tačno 20 godina kao idealna prilika za obuku studenata tokom letnjeg perioda, prerasla je u ozbiljnu letnju školu koja je ove godine postala i internacionalna, jer se pored Beograda, Kragujevca, Ljubljane, Sarajeva, Maribora, Banjaluke održava i u Dablinu. Od preko 400 studenata koji su se prijavili ove godine za našu letnju školu odabrano je 106 i svi oni će biti uključeni u ove dve nedelje rada na različitim projektima”, izjavila je Jelena Ječmenić, Delivery Director Comtrade Solutions Engineering.\n“Svakog jula radujem se letu u Comtrade-u jer tada ovde viđamo nova lica, sa sve više izazova koje nam postavljaju. Vi ste generacije sa puno više znanja, pitanja i informacija, sa puno više iskustava. Svake godine nama je pravi izazov pripremiti letnju školu koja će vam biti primamljiva i interesantna, a istovremeno pokazati kako je to raditi na realnim projektima, u pravom kompanijskom okruženju. Startujete kao studenti, u klupama kroz nekoliko predavanja u toku današnjeg i narednih par dana, a završavate krajem sledeće nedelje u velikom sprintu, jureći da do kraja uradite planirani projekat i taskove, da se što bolje pripremite za završnu prezentaciju i budete bolji i drugačiji od ostalih. To je scenario i okruženje vrlo slično onome u kome se nalaze naši inženjeri. U toku tog perioda slušaćete vrhunske stručnjake iz Comtrade-a koji će vam govoriti o najaktuelnijim metodologijama razvoja softvera, najnovijim tehnologijma i alatima”, istakla je prilikom otvaranja EDIT-a u Kragujevcu Marija Fimić Raković, Quality Manager u Comtrade-u.\n“Tema ovogodišnjeg EDIT-a u Srbiji je primena “augmented reality” (AR) tehnologije u obrazovne svrhe. Polaznici će raditi na projektu oživljavanja klasičnog obrazovnog materijala i udžbenika dodavanjem novog audio-vizuelnog sadržaja koristeći AR. Svaki telefon ili tablet bi mogao da se pretvori u novi izvor informacija prilikom učenja, ali da te informacije budu predstavljene na sasvim drugačiji način. Studenti, srednjoškolci i osnovci bi mogli bolje da razumeju i savladaju određenu temu tako što će imati mogućnost da ispred sebe vide interaktivnu vizuelizaciju toga što izučavaju. Tako će, na primer, student mašinstva moći da pokrene aplikaciju na svom tabletu ili telefonu, uperi kameru ka šemi motora sa unutrašnjim sagorevanjem u knjizi iz koje sprema ispit, a ispred njega će se pojaviti interaktivni i animirani 3D model tog motora i njegovog radnog ciklusa “, izjavio je Vedran Vujinović, Senior Software Engineer u kompaniji Comtrade i direktor ovogodišnje letnje škole programiranja EDIT u Srbiji.\nUčensnici ovogodišnjeg EDIT-a u Beogradu nisu mogli da sakriju svoje oduševljenje što prisustvuju ovom događaju koji će biti od i te kakvog značaja za njihovu buduću karijeru.\n“Očekujem da radim sa veoma ambicioznim ljudima, jako motivisanim, zbog čega su između ostalog i došli ovde. Očekujem i da napravimo super aplikaciju i naučimo mnoge stvari koje dosad nismo znali. Nažalost, na fakultetima mnoge stvari ne učimo, konkretno Android, ali zato imamo mnoga druga znanja koja ćemo iskoristiti u naredne dve nedelje “, izjavio je Filip Trkulja, student Elektrotehničkog fakulteta u Beogradu.\nOve godine za EDIT se prijavio i veliki broj devojaka, a među njima je i Sanja Kojić, studentkinja Fakulteta organizacionih nauka u Beogradu.\n“Za EDIT sam čula još pre dve godine kada sam bila druga godine studija. O letnjoj školi programiranja sam čula dobre utiske i da su učesnici bili zadovoljni jer su učestvovali na pravom projektu koji nakon dve nedelje dobije pravi izgled” – istakla je Sanja.\nEDIT u Beogradu i Kragujevcu će trajati do 29. jula, a više o letnjoj školi programiranja kompanije Comtrade možete saznati na zvaničnom sajtu www.edit.world.\nOtvorena letnja škola informacionih tehnologija EDIT u Beogradu i Kragujevcu was last modified: July 18th, 2016 by Jelena Jovičić\nComTradeEditinformacione tehnologijeletnja skola


Novac za zamenu stolarije dobile samo dve opštine iz Braničevskog okruga - Naša Mesta\nNaslovna Energetska efikasnоst Novac za zamenu stolarije dobile samo dve opštine iz Braničevskog okruga\nNa sajtu Ministarstva rudarstva i energetike objavljen je spisak gradova i opština kojima su prihvaćeni projekti i odobrena sredstva po konkursu za finansiranje programa energetske sanacije stambenih zgrada, porodičnih kuća i stanova.\nMinistarstvo je prihvatilo projekte 67 lokalnih uprava koje će dobiti ukupno oko 224 miliona dinara.\nPrijave Požarevca, Petrovca na Mlavi i Malog Crnića odbačene su jer su, kako se navodi u rešenju ministarstva – „neuredne“.\nU obrazloženju piše da grad Požarevac i opština Malo Crniće u okviru pisane forme prijave nisu podneli izvod iz budžeta jedinice lokalne samouprave za tekuću fiskalnu godinu sa opredeljenim sredstvima za sufinansiranje mera energetske efikasnosti stambenih zgrada, porodičnih kuća i stanova.\nPored toga, Crniće nije podnelo ni akt jedinice lokalne samouprave o finansijskoj podršci unapređenju energetske efikasnosti, što takođe nedostaje i opštini Petrovac.\nDakle, građani Požarevca, Malog Crnića i Petrovca na Mlavi za sada ne mogu da računaju na pomoć grada i države za zamenu stolarije, objavio je sajt braničevo.rs.\nPrethodni tekstBajkerski skup na Staroj planini sa ekološkom konotacijom\nSledeći tekstRadovi na odbrani od poplava u Pirotu u završnoj fazi\nU toku tender za izbor privatnog partnera za održavanje javne rasvete...\nU Nišu tople probe pred početak grejne sezone


Rakić: Bahtirijeva deklaracija nezakonita, ne nasedamo na provokacije | Radio Kosovska Mitrovica\nRakić: Bahtirijeva deklaracija nezakonita, ne nasedamo na provokacije\n30. November, 2018 13:58 |\nOdbornici skupštine opštine Južna Mitrovica podržali su danas predlog predsednika opštine Agima Bahtirija o ponovnom ujedinjenju severne i južne Mitrovice u jedinstvenu opštinu. Svi odbornici glasali su za izmenu zakona o administrativnim granicama, čime bi se omogućilo ujedinjenje severnog i južnog dela Mitrovice.\nGradonačelnik Severne Mitrovice Goran Rakić poručuje da je zahtev nezakonit te da Srbi neće odgovoriti na tu provokaciju.\nRakić kaže da deklaracija Bahtirija nema pravnog osnova i podseća da su institucije u Prištini još ranije poručile da za ujedinjenje dve opštine nema zakonskog okvira i ističe da je politički cilj deklaracije jasan – proterati Srbe.\n“Naša je poruka – možda ćemo biti gladni i žedni, ali ćemo biti odlučni u mirnoj borbi da istrajemo na našim vekovnim ognjištima. Srbi neće odgovoriti na provokacije” poručio je Rakić.\n“Imate svoju opštinu, narod vas je birao, vodite opštinu ako znate da je vodite, ali u našu opštinu se ne mešajte, ostaćemo ovde. Podneli smo ostavke, ali ostajemo uz narod i bićemo istrajni u tome”, istakao je Rakić.\nOpština Severna Kosovska Mitrovica formirana je na osnovu zakona kosovske skupštine o administrativnim granicama opština, u februaru 2008. godine.


Putnički avio-saobraćaj dve petine manji zbog korone - Daljine.rs\nPutnički avio-saobraćaj dve petine manji zbog korone\nEkonomska analiza koju je izvršio Međunarodni Savet Aerodroma (ACI World) predviđa da će pandemija virusa Covid-19 na globalnom nivou dovesti do smanjenja putničkog saobraćaja za dve petine i prihoda aerodroma za skoro polovinu u 2020. godini, navodi se u saopštenju Saveta.\nAzijsko-Pacifički region, Bliski Istok i Evropa – tri tržišta koja se najviše oslanjaju na međunarodni saobraćaj – izgubiće značajan udeo putnika, premašivši jednu trećinu u sva tri slučaja. Očekuje se da će aerodromi u Americi, za koje je karakterističan značajan udeo domaćeg saobraćaja, izgubiti preko jedne trećine ukupnog prevoza putnika. Apsolutno smanjenje saobraćaja do kraja 2020. godine može dostići do 1,5 milijardi putnika u Azijsko-Pacifičkom regionu, 0,8 milijardi putnika u Severnoj Americi i približiti se milijardu putnika u Evropi. Latinska Amerika-Karibi, Bliski Istok i Afrika mogu izgubiti realno 250, 160 i 80 miliona putnika.\nPad broja putnika i obustava letova dovešće do smanjenja prihoda a od očekivanog prihoda oko 172 milijardi dolara sada se predviđa da bi aerodromski sektor mogao da izgubi oko 45 odsto ili preko 76 milijardi dolara do kraja ove godine, prenosi Nova ekonomija.\n„Drastičan pad u ovakvom obimu predstavlja egzistencijalnu pretnju po globalni aerodromski sektor. Potrebna je brza, efikasna i odgovarajuća reakcija vlasti kako bi se sačuvali milioni radnih mesta, zaštitilo osnovno poslovanje i omogućile najveće šanse za sektor da prebrodi krizu i brzo se oporavi. Globalni aerodromski sektor se suočava sa gubicima koji se mere u milijardama dolara već u prvom kvartalu 2020. godine, a sada se predviđa da će se uticaj virusa Covid-19 produžiti ne samo na drugi kvartal, već i na drugu polovinu ove godine. Većina stručnjaka u avio-transportnom sektoru se slaže da bi oporavak mogao da traje od godinu dana do 18 meseci da bi se dostigao nivo saobraćaja pre krize i da bi sektor tek krajem 2021. godine mogao da počne da beleži obim saobraćaja kao pre pojave virusa Covid-19. Fer i odgovarajuća globalna reakcija u vidu ekonomskih mera je neophodna da bi se zaštitilo osnovno poslovanje aerodroma, sačuvali milioni radnih mesta širom sveta i obezbedio opstanak ovog sektora i postavili temelji za oporavak,“ izjavila je Angela Gitens, genrealna direktora ACI Worlda koji od januara 2020. godine ima 668 članova na 1.979 aerodroma u 176 zemalja.\nPad broja putnika i obustava letova dovešće do smanjenja prihoda a od očekivanog prihoda oko 172 milijardi dolara sada se predviđa da bi aerodromski sektor mogao da izgubi oko 45 odsto ili preko 76 milijardi dolara do kraja 2020. godine\nLonely Planet u teškoj krizi: gasi se čuveni magazin


Nepravilnosti u radu Visoke poslovne škole\nBeta\t 17. oktobra 2015. 11:40\nPokrajinski sekretarijat za nauku i tehnološki razvoj podneo je krivičnu prijavu protiv rukovodilaca Visoke poslovne škole strukovnih studija u Novom Sadu zbog navodne zloupotrebe službenog položaja prilikom raspolaganja budžetskim sredstvima, piše danas Vojvođanski istraživačko-analitički centar (VOICE).\nPrijava je podneta zbog nenamenske potrošnje oko 200 miliona dinara, što je utvrđeno višestrukim kontrolama pokrajinske budžetske inspekcije, potvrđeno je za VOICE u ovom sekretarijatu.\nPored toga, prijava u koju je VOICE imao uvid obuhvata i nezakonitosti koje je utvrdila inspekcija Ministarstva finansija, odnosno Agencija za borbu protiv korupcije.\nAgencija za borbu protiv korupcije utvrdila je da su bračni par Radovan i Dragica Tomić u sukobu interesa. Dragica Tomić je direktorka Visoke poslovne škole, a Radovan Tomić je bio pre nje direktor, a sada je član Saveta te škole. Njih dvoje su na čelnim funkcijama ukupno 16 godina.\nDržavna revizorska institucija od juna ove godine boravi u VPŠ, gde proverava poslovanje ove obrazovne ustanove, koja je na osnovu nalaza pokrajinske budžetske inspekcije nenamenski potrošila 193 miliona dinara, zbog čega je protiv odgovornih podneto oko 40 prekršajnih prijava, piše VOICE.\nPokrajinski sekretar za nauku Vladimir Pavlov rekao je da u ovoj školi ima više uočenih problema nego u svim ostalim visokoškolskim ustanovama Univerziteta u Novom Sadu čiji je osnivač Pokrajina (14 fakulteta i devet visokih škola strukovnih studija).\nOn je, međutim dodao da da ni u kom slučaju neće biti doneta i odluka o gašenju škole, kao što su pojedini mediji pisali “jer ova škola nije pravljena zbog jednog bračnog para”.\n“Mi ćemo kao osnivači naći zakonske načine da nekom administrativnom akrobacijom preimenujemo školu da bismo dobili rukovodstvo koje radi u državnom i interesu škole. U narednim nedeljama će pokrajinski organi u dogovoru sa Ministarstvom obrazovanja doći do rešenja koje neće biti na uštrb ogromnog broja zaposlenih koji su za promene i studenata koji tamo treba da završe svoje obrazovanje”, rekao je Pavlov.


Najavljeno povećanje plata u RS: Neoporezivi dio ide na 500 KM | Poslovnisvijet\nPlate u RS-u biće povećane i u javnom i realnom sektoru, najavio je predsjednik Srpske Milorad Dodik. Neoporezivi dio plate kaže biće povećan na 500 maraka.\n“Neoporezivi dio plate koji je sada 200, podignućemo na 500, ali taj dio koji ide državi 300 maraka mora da ide radniku, a ne preduzećima i poslodavcima. Ako budemo u to sigurni to ćemo uraditi”, kazao je Milorad Dodik.\nNajavljeno povećanje plata za opoziciju u Srpskoj samo je predizborno dodvoravanje građanima. “Imamo Vladu kojoj ove godine nedostaju 830 miliona maraka. Tih 830 miliona Vlada će podići kroz razne kredite, staviti u budžet i riješiti problem građana čak i u kontekstu povećanja plata”, rekao je Vukota Govedarica, predsjednik SDS-a.\nMinistar finansija Zoran Tegeltija, gostujući u Večernjim vijestima ATV-a, istakao je da su javne finansije Republike Srpske stabilne. Stabilna je i odluka o većim platama, ali se još radi na detaljima. “Na nama je da tu odluku sprovedemo, mi u ovom trenutku analiziramo potrebne modalitete kada bude sve zavšeno i jasno mi ćemo to predstaviti na Vladi”, istakao je Tegeltija.\nI iz Unije poslodavaca kažu da nemaju ništa protiv pomenutih modela. Potvrđuju da su mjere za povećanje plate dogovorene kroz smanjenje oporezivanja rada. Svjesni su da će u narednom periodu biti puno posla, i da će krajnji rezultati biti povoljan za radnike.\n“Mislim da naredni mjesec treba promijeniti brojne zakone da bi se cjelokupan taj iznos smanjenja poreza odnosno doprinosa prelio u plate i mislim da će radnici RS biti obradovani zajedničkim aktivnostima poslodavaca i Vlade RS”, rekao je Saša Trivić, Unija udruženja poslodavaca Republike Srpske.\nI u Sindikatu Srpske priznaju da tri mjeseca pregovaraju sa Vladom o ovoj temi. Ipak, još ne znaju pod kojim će tačno uslovima povećanje biti dogovoreno, izvijestila je ATV.\nPrethodna : Ukupni depoziti u BiH premašili 20 milijardi KM\nSlijedeća : Azijski indeksi potonuli najniže u pola godine


POJAVILI SE NADRIFARMACEUTI - Glas Podrinja\nPOJAVILI SE NADRIFARMACEUTI\nOd nedavno, valjda zbog ove epidemije, pojavili se mnogi trgovci svega i svečega. Od ranije donosili su po kućama raznu odeću, posuđe, posteljinu... a od skora i lekove. Ovi trgovci sada zovu telefonom i, zbog “jubileja” svoje firme, nude svojim mušterijama više, na oko, za domaćinstva, privlačne stvari, samo jednu stvarčicu od te nagodbe naplaćuju a to je, kako kaže donosioc, samo za putne troškove. A to što naplaćuje putne troškove taman je toliko kolika je vrednost poklonjene robe.\nOvih dana vrlo je aktuelno – prodavci nude lekove iz inostranstva kojih kod nas nema ili su veoma skupi. Oni kažu telefonom da su čuli preko raznih medija, verovatno neka “radio Mileva”, da je u Srbiji nestašica lekova ili su veoma skupi, pa na ovaj način žele da pomognu svom narodu. Oni još “objašnjavaju” da za lek nije potreban lekarski recept već je dovoljno da “kupac” samo zna koji mu je lek potreban.\nZa one građane koji se eventualno odluče za ovakvo snabdevanje lekovima vrlo je važno da se najpre raspitaju kod svog lekara o kakvim se lekovima radi, i najvažnije – rok trajanja tih lekova. Ovi trgovci, inače, ne izdaju nikakav račun, ne zna se da li je reč o nekoj trgovačkoj firmi, odnosno apoteci, i drugih podataka o trgovcu.\nTako kupljeni lekovi, ako dođe do neželjenih posledica nemate kome da se žalite, tužite...\nJedna pesma Alekse Šantića kaže “Bolji su svoji i krševi goli...”, odnosno bolji su naši lekovi koje nam daju naši lekari i farmaceuti, pa makar bili i skuplji, ali su zato sigurni i korisni.\nA ovi dušebrižnici, naši gastarbajteri, neka i dalje zovu telefonom ako na drugi način ne umeju da zarade za život u inostranstvu.


Iz “Trajala” odlazi još 300 radnika – Kruševac PRESS\nAutor Redakcija\t Poslednje ažuriranje 21.09.2015. 0\nIz “Trajala” će u narednih nekoliko meseci, kroz socijalne programe, otići još 300 radnika. Ovu kompaniju je početkom januara već napustilo 317 ljudi.\n– Da bismo omogućili da fabrike rade bez obzira da li će i kada doći do privatizacije, potrebno je da još oko 300 radnika napusti korporaciju i zato pravimo novi socijalni program. Radimo novu sistematizaciju i niz drugih stvari koje treba da doprinesu uštedi u sirovinama. – objašnjava Miloš Nenezić, generalni direktor “Trajala”.\n“Trajal” se nalazi u grupi 17 strateški bitnih firmi za Srbiju koje su Vlada Srbije i Agencija za privatizaciju zaštitili od poverilaca u narednih godinu dana. Trenutno je u “Trajalu” zaposleno 1.244 radnika.\nPredviđeno je da, nakon što još 300 radnika napusti korporaciju, da u dve fabrike koje prelaze u nadležnost države ostane 500 radnika, dok bi u dve gumarske fabrike trebalo da ostane oko 440 zaposlenih.\n– Kapaciteti su u potpunosti upošljeni u tri od četiri naše fabrike. U Fabrici zaštitnih sredstava se radi racionalizacija. Ova fabrika, kao i Fabrika eksploziva, treba da pređu u vlasništvo Ministarstva odbrane. Za Fabriku teretne i industrijske pneumatike i Fabriku guma za dvotočkaše u Ćićevcu traže se strateški partner. – dodaje Nenezić.\n“Trajal” je sedam godina bio u vlasništvu bugarske kompaniej “Brikel EAD”. Ugovor o privatizaciji je raskinut decembru 2013. godine. U vreme raskida ugovora “Trajal” je imao 1.620 zaposlenih i blokadu računa od 589 miliona dinara.


Marko Milanović - Blic Online\nKo će pobediti u šouu "Ja imam talenat"?\nFinale trećeg ciklusa zabavnog šou programa "Ja imam talenat" na programu je u nedelju 4.marta na RTS1 od 21. čas, a najsrećnijii od desetoro finalista otićiće iz studija bogatiji za 100.000 evra i šansom da postane zvezda.\nOvo su finalisti "Talenta"\nNakon poslednje polufinalne večeri muzičke emisije "Ja imam talenat", deset takmičara boriće se u finalu. Pobednika očekuje nagrada od 100.000 evra, a finalno veče emitovaće se programu RTS1 4. marta. Pogledajte finaliste.\nPrvo diplomski pa operska karijera\nMarko Milanović iz Niša i Dejana Bajić iz Novog Sada prvi su finalisti šou-programa „Ja imam talenat“.\nPravni stručnjak: Nije bilo genocida u Hrvatskoj\nMeđunarodni sud pravde će u sporu Hrvatske i Srbije presuditi da nije bilo genocida, kao što je to učinio kada je Bosna i Hercegovina tužila Srbiju, ocenio je Marko Milanović profesor međunarodnog prava Pravnog fakultetu u Notingemu u Velikoj Britaniji.


Temperatura U Izbeglickim Kampovima U Porastu\nHome > Temperatura U Izbeglickim Kampovima U Porastu\nMedjunarodne humanitarne agencije su ostale bez gotovine, a tenzije u izbeglickim kampovima u Makedoniji rastu.\nNevolje albanskih izbeglica sa Kosovo nestaju sa prvih strana svetskih listova. Medjutim, njihove patnje se nastavljaju u prepunim kampovima u Makedoniji.\nTenzije su velike a sredstva na raspolaganju mala. Kampovi vise nisu u centru medijske paznje a vrelo makedonsko leto je pocelo.\nIz kancelarije Visokog komesara za izbeglice Ujedinjenih nacija (UNHCR), u Zenevi i u Skoplju, kazu da im ponestaje gotovina da brigu o 24.000 kosovskih izbeglica koje su pobegle u Makedoniju i upozoravaju na mogucnost nereda u prepunim kampovima.\nIako je niz poznatih licnosti posetilo izbeglicke kampove, medju kojima su bili Generalni sekretar NATO-a Havijer Solana, Prva dama SAD-a Hilari Klinton, glumci Vanesa Redgrejv i Rodzer Mur, potrebe izbeglica su daleko vece od sredstava koja su odvojena kako bi se one ispunile.\nPrema recima Rona Redmonda, glasnogovornika UNHCR-a, od obecanih 143 miliona dolara, dobili su i potrosili polovinu. Rekao je da ukoliko se ne nadju novi izvori novca u narednih nekoliko nedelja, njegova organizacija vise nece imati sredstva da zadovolji ni najosnovnije potrebe kosovskih Albanaca u kampovima.\nU kampu Stenkovec nedaleko od Skoplja, u kome je smesteno 65.000 izbeglica, Aruvasi Patel iz UNHCR-a kaze da je zbog zivotnih uslova napetost u kampovima velika vec nekoliko nedelja.\nKamp su izgradile NATO snage koje su tu ostale mesec i po dana i cuvale red. Posle toga je makedonska policija preuzela odgovornost za bezbednost.\nNa prvim vecim demonstracijama u kampu, odrzanim prosle nedelje, oko 2.000 izbeglica se okupilo i uzvikivalo "NATO, NATO" i "OVK, OVK". Demonstracije su organizovane u znak protesta protiv hapsenja jednog stanovnika kampa od strane makedonske policije.\nIzbeglica, Milaim Gashi, kaze da je razgovarao sa rodjacima kada je dosla policija i odvela njega i njegovog prijatelja, u policijsku stanicu koja se nalazi izvan kampa. Makedonske vlasti kazu da je izbeglica hteo da napusti kamp i da je njegovo pritvaranje bila rutinska policijska stvar.\nPosle demonstracija doslo je do popustanja tenzija dok su makedonske vlasti nastojale da udovolje mnogim zahtevima izbeglica. Obecali su da ce angazovati vise albanskih policajaca; da ce patrolirati na diskretniji nacin; da ce uvesti strozi rezim pri ulasku, ukljucujuci i mere kojima bi se ogranicio pristup novinara kampovima.\nMediji na makedonskom jeziku, koji nisu preneli vest o demonstracijama, komentarisali su da su nemiri organizovani spolja i optuzili izbeglice da su zloupotrebili gostoprimstvo Makedonije.\nVisoki zvanicnik Ministarstva inostranih poslova je pripisao nerede u kampovima "frustracijama izbeglica sa uslovima zivota, neaktivnosti izbeglica, i njihovoj razumljivoj zelji da odu." Pre mesec dana, je bilo izvestaja da se gradovi od satora nalaze na "ivici nemira" sto je posledica prepunjenih kampova.\nStenkovec nije jedini kamp u kome se nalazi veci broj izbeglica nego sto on sa svojim kapacitetom moze da primi. Vise od 30.000 izbeglica smesteno je i u najnoviji kamp Cegrane, iako radovi na vodovodnim i sanitetskim sistemima jos nisu dovrseni.\nVlada Makedonije je u vise navrata rekla da ne zeli da se grade novi kampovi. Medjutim, kao posledica ogromne potrazenje, najavljena je izgradnja novih kampova Cegrane 2 i Blace 2, kao i prosirenje postojecih kampova kako bi se smestilo 20.000 ljudi.\nUNHCR takodje kaze da zeli da premesti 60.000 Albanaca iz Makedonije u Albaniju, gde ce za njih biti izgradjeni novi kampovi. Ali, na dan kada je planirano da pocne transfer, samo 150 od ocekivanih 600 ljudi su bili voljni da odu.\nU medjuvremenu, nastavlja se avionski transfer iz regiona, iako broj izbeglica koji odlaze nije onoliki kako se ocekivalo. Manje od 1.000 ljudi napusta Makedoniju avionima svaki dan, iako se planiralo da ce broj iznositi 2.000 dnevno.\nSamo pre dve sedmice, 15.000 izbeglica je stiglo u Makedoniju u roku od 24 sata. Veruje se da se oko 70.000 raseljenih Albanaca sa Kosova nalazi blizu granice, dok ovih dana samo desetak izbeglica u zemlju preko granicnog prelaza Blace svaki dan.\nAnaliticari spekulisu da je smanjenje broja izbeglica koje ulaze u zemlju rezultat dogovora izmedju makedonske i srpske policije da se zatvori granica na jugoslovenskoj strani i da se izbeglice prisile da se vrate na Kosovo. Veruje se da je ubijeni politicar kosovskih Albanaca, Fehmi Agani, ciji voz koji je krenuo iz Pristine je vracen sa makedonske granice, bio zrtva ove politike.\nAnaliticare citiriju poslednju prepisku makedonskog predsednika Kire Gligorova sa jugoslovenskim predsednikom Slobodanom Milosevicem, kao dokaz: "Republika Makedonija, i ja licno, pokusavamo da uradimo sve sto je u nasoj moci, i u interesu prijateljstva medju nasim narodima, u cilju postizanja mira u regionu," napisao je Gligorov. On je zakljucio: "Nas stav je cvrst: nikakva ofanzivna akcija ne moze biti pokrenuta sa makedonske teritorije ni protiv jednog suseda, ukljucujuci Jugoslaviju."\nIso Rusi je novinar nedeljnika Fokus u Skoplju.\nSource URL: https://iwpr.net/sr/global-voices/temperatura-u-izbeglickim-kampovima-u-porastu


17/04/2012 | 18:14\nGeneralni direktor javnog preduzeća Putevi Srbije Zoran Drobnjak kaže da nije zadovoljan privatnim sektorom koji se bavi održavanjem puteva. On je najavio da će uskoro biti raspisan novi tender za održavanje puteva uz oštrije kriterijume. On je najavio da će uskoro biti raspisan novi tender za održavanje puteva uz oštrije kriterijume.\n“Ove godine ćemo sprovesti tender za održavanje puteva, a malo ćemo pojačati i kriterijume, pa se nadamo da će biti bolje”, dodao je on.\n“Pokazalo se da je zatvoreni sistem naplate putarine, koji postoji u Srbiji, mnogo bolji od vinjeta ili video nadzora, jer u zemljama koje su imale ovaj sistem nije ostvaren dovoljan priliv sredstava”, objasnio je on.\nDrobnjak dodaje da je potrebno konkretizovati i razviti dugoročni, održiv model finasiranja državnih puteva uz obavezu primene javno-privatnog partnerstva. Prvi kriterijum za odabiranje projekata su društveno-ekonomska opravdanost, isplativost i izvodivost, a potom finansijska analiza, odnosno isplativost. Potencijalni projekti javno-privatnog partnerstva su deonice puteva Pojate-Preljina, Ruma-Šabac, Bubanj potok-Pančevo sa mostom preko Dunava i Novi Sad-Ruma sa tunelom kroz Frušku goru. Osim toga, u Studiji je identifikovana mogućnost ekspolatacije i održavanja postojećih deonica autoputeva – ili ustupanjem naplate putarine i održavanja sistema za naplatu putarine privatnom sektoru na 10 do 15 godine, ili održavanjem deonice autoputa uz koncesionu naknadu, kao zamenu za prihode od putarine.\nDrobnjak je najavio i da će za dva i po do tri meseca biti završena eksproprijacija zemljišta na trasi celog Koridora 11.\nAprilski ček penzionerima veći 3,46 odsto


Vreme 696 - Pozoriste: Zavera cutanja -->\nNije se mogao naći bolji momenat za priču o plasmanu (i tretmanu) srpske drame i pozorišta u svetu: naime, "Vreme" ima mogućnost da ekskluzivno obznani skorašnju vest da će se novi komad Biljane Srbljanović, Amerika, drugi deo, igrati u bečkom Burgteatru u narednoj sezoni. Kada se podsetimo da je Burgteatar najznačajnije austrijsko pozorište i jedno od vodećih u svetu – ono je bilo uzor nacionalne teatarske kuće u Srednjoj i Istočnoj Evropi – onda ne zvuči preterano tvrdnja da je ovo najveći uspeh nekog našeg dramskog pisca ostvaren negde u inostranstvu. Zanimljivo je da se i prethodni rekord u disciplini nastup domaće ekipe na gostujućem terenu vezuje za istog autora i isti grad: u Beču je, u junu 2001. godine, berlinsko pozorište Šaubine izvelo svetsku praizvedbu prethodnog komada Biljane Srbljanović, Supermarket, a u režiji upravnika ovog pozorišta i jednog od vodećih nemačkih i svetskih reditelja mlađe generacije Tomasa Ostermajera.\nFENOMEN: Sve i da nije ova dva reprezentativna slučaja, plasman dramskog opusa Biljane Srbljanović na svetskom tržištu predstavljao bi jedinstven fenomen u celokupnoj istoriji srpske drame: kao što je dobro poznato, njeni komadi su prevedeni na nekoliko desetina jezika i izvode se u stotinak postavki od Moskve do Santjago de Čilea. Pri tome, kao što potvrđuju dva navedena primera, nije reč o bilo kakvim predstavama, već o izvedbama u referentnom svetskom kontekstu.\nPre svake dalje analize "slučaja Srbljanović" bilo je neophodno da se, po ko zna koji put, još jednom potvrdi ovo činjenično stanje, jer su se, u našoj sredini, upravo ovi goli fakti zanemarivali: prećutkivali su se ili relativizovali na različite načine. Ta zavera ćutanja je sada probijena – na poslednjem Sterijinom pozorju sve glavne nagrade odnele su mađarska i francuska predstava rađene po delima Biljane Srbljanović – ali zato opstaju neki drugi oblici dezavuisanja. Jedan od najčešćih je da je uspeh, koji je dramski opus naše spisateljice ostvario u inostranstvu, isključivo rezultat političkih prilika, autorkine "političke korektnosti" u očima Zapada, njenog žestokog antirežimskog stava u toku devedesetih. Verovatno je ovakav angažman doprineo dodatnoj popularnosti njenog dramskog opusa, ali on sigurno nije mogao da supstituiše glavni razlog ovog uspeha: nesumnjivu umetničku vrednost drama Biljane Srbljanović, koja se ogleda u originalnoj i promišljenoj formi i tematskoj orijentaciji koja korespondira sa problemima savremenog sveta.\nURAVNILOVKA: Ovaj konkretni slučaj ukazuje nam na jedan širi fenomen koji, opet, svedoči o dominantom palančkom modelu srpske kulture. Kada delo nekog našeg umetnika ostvari relevantan uspeh u svetu – a da pri tome nije prošlo kroz naše komisije za međunarodnu saradnju, da ga nisu aminovali lokalni žiriji, da ga nisu protežirali domaći mediji – onda se javlja potreba za relativizovanjem tog uspeha. Bez želje da se frljam argumentima iz oblasti etnopsihologije (to su, znate, one čuvene priče o našem mentalitetu), ipak bih morao da primetim da u ovakvim slučajevima očigledno počinju da rade kompleksi male sredine, pa se tuđ uspeh ostvaren u nekom širem (čitaj – optimalnom, relevantnom) kontekstu doživljava kao ugrožavanje vlastitog (umišljenog?) značaja. Kao naličje ovog otpora da se prihvati nečiji stvarni uspeh u svetu, javlja se jedan karakterističan fenomen: uz pomoć novinara s rastegljivim pojmom o moralu, gostovanja predstava pred našim gastarbajterima interpretiraju se kao neviđeni uspeh u svetu. Ove lažne interpretacije, u kombinaciji sa onim svesnim prećutkivanjima, stvaraju vrednosnu konfuziju, sprovode malograđansko ujednačavanje i uravnilovku.\nDelo Biljane Srbljanović je najupečatljiviji primer stvarnog uspeha našeg teatra u svetu, ali sigurno nije i jedini. Veoma je zanimljivo primetiti da je dramski tekst i inače najreferentniji proizvod našeg teatra u svetskim okvirima: pored Biljane, mi u svakom trenutku imamo bar nekoliko autora čija se dela izvode u uglednim pozorištima u svetu. Setimo se samo lepog prijema na koji je naišao komad Putujuće pozorište Šopalović Ljubomira Simovića na francuskom govornom području pre nekoliko godina, ili nedavnog uspeha drame Profesionalac Duška Kovačevića u lozanskom pozorištu Vidi; od pisaca najmlađe generacije, značajan uspeh na inostranim scenama ostvarila je još i Milena Marković s komadima Paviljoni i Šine. Međutim, za razliku od dramskih pisaca, naši pozorišni reditelji još nisu uspeli da se probiju: da budem konkretan, s izuzetkom Nikite Milivojevića koji gradi uspešnu karijeru u Grčkoj, mi nemamo nijednog reditelja s međunarodno priznatim imenom. Ova negativna pojava može da se tumači nekim opštim, geostrateškim prilikama (u stilu, umetnici s Istoka se teško probijaju na Zapadu), jer je činjenica da u susednim zemljama, Bugarskoj, Rumuniji, Mađarskoj, žive i rade reditelji s međunarodnom reputacijom. Tako se opet vraćamo na problem domaće škole režije, ali ta moja ustaljena žalopojka je već predmet za neki drugi tekst.


Multimedija - dizajn - foto\nNa�e poslovanje zasniva se na timskom radu kadrovski i tehni�ki sposobnih i talentovanih ljudi sa dugogodi�njim iskustvom iz razli�itih oblasti programerskog, marketin�kog i umetni�kog delovanja.\nNajzna�ajnije delatnosti PanonSoft-a su: projektovanje softvera, informacioni sistemi i baze podataka, internet - web - intranet aplikacije i sajtovi, multimedija, dizajn i fotografija. Anga�ovanjem na�ih potencijala unapredi�ete Va�e poslovanje i omogu�iti najefikasniji na�in plasmana Va�ih proizvoda ili usluga.\nv e s t i Kompanije Sun Microsystems i Oracle su se udru�ile i ponudile hardversko-softverski paket namenjen malim i srednjim kompanijama (SMB-Small and Midsize Businesses). Takozvani "Database Pack" .......vise\nOracle je predstavio novi paket aplikacija kojim direktno konkuri�e Microsoftovim aplikacijama Sharepoint i Exchange Server. Oracle Collaboration Suite 10g se sastoji iz dva modula: Oracle Content Ser.......vise\nkorisni�ko ime : lozinka :


Putin upozorava Bajdena – Bajden upozorava PutinaPutin upozorava Bajdena – Bajden upozorava Putina – Balkanpress.rs\nPočetnaVestiPolitikaPutin upozorava Bajdena – Bajden upozorava PutinaPutin upozorava Bajdena – Bajden upozorava...\nsubota, 1. januara 2022 : 11:15\nPutin upozorava Bajdena – Bajden upozorava PutinaPutin upozorava Bajdena – Bajden upozorava Putina\nTelefonski razgovor američkog i ruskog predsednika bio je “konstruktivan” – tako se uvek kaže za takve razgovore.\nU četvrtak su američki predsednik Džozef Bajden i ruski kolega Vladimir Putin telefonirali već drugi put ovog meseca. Pedesetominutni razgovor bio je posvećen gomilanju ruskih trupa na granici sa Ukrajinom zbog čega na Zapadu vlada zabrinutost. Ruska strana pak traži garancije da se NATO neće širiti dalje na istok.\n“Važno je što je američka strana bila voljna da razume logiku i suštinu ruske zabrinutosti koju smo potcrtali u dva dokumenta poslata u Vašington i centralu NATO”, rekao je ruski portparol Jurij Ušakov o telefonskom razgovoru.\nOn ga je nazvao “prilično konstruktivnim”.\nAli, prema rečima Ušakova, predsednik Putin je preneo Bajdenu da bi uvođenje novih sankcija protiv Rusije moglo da vodi potpunom prekidu diplomatskih veza Moskve i Vašingtona.\nPrema Beloj kući, Bajden je preneo Putinu da će Sjedinjene Države i saveznici “odlučno” odgovoriti u slučaju invazije na Ukrajinu. “Predsednik Bajden je zatražio od Rusije da smiri napetosti sa Ukrajinom”, prenosi se u izjavi portparolke Džen Psaki.\nDijalog i pretnje\n“Nastavlja se dvostruka strategija SAD koja istovremeno počiva na diplomatiji i zastrašivanju”, analizira Ralf Borhard, iskusni dopisnik nemačkog javnog servisa iz Vašingtona. “Sa jedne strane, direktni razgovori sa Putinom kako bi se on držao u diplomatskom dijalogu, sa druge strane pretnje tvrdim ekonomskim sankcijama i vojnom podrškom Ukrajini.”\nPodseća se da SAD i evropske zemlje prete Rusiji isključenjem iz međunarodnog platnog prometa Swift, što bi posebno pogodilo ruski izvoz energenata.\nVašinton i Kijev optužuju Rusiju zbog slanja skoro sto hiljada vojnika i opreme nadomak granice sa Ukrajinom, što je možda znak da se sprema vojni upad u tu zemlju. Moskva pak kaže da takvi planovi ne postoje, a da u okviru svojih granica mogu da razmeštaju vojsku kuda im volja.\nOd 2014. proruski separatisti vode borbe u Donbasu, regionu na zapadu Ukrajine koji praktično kontrolišu. Iste godine Rusija je anektirala poluostrvo Krim.\nVašington neće skroz izaći u susret Moskvi\nKremlj od Zapada, posebno od SAD, traži bezbednosne garancije i obećanje da se NATO neće širiti dalje na istok.\nU petak je šef diplomatije Sergej Lavrov izjavio da će Moskva “preduzeti sve neophodne mere da obezbedi strateški balans i ukloni neprihvatljive pretnje” ukoliko Vašington na prethodne zahteve ne odgovori konstruktivno.\n“Nejasno je da li Bajden, premda o tome javno ćuti, ima u šaci neku vrstu šargarepe za Putina u slučaju da ruska strana zbilja krene putem smirivanja tenzija u ukrajinskoj krizi”, analizira dalje novinar nemačkog javnog servisa Borhard.\nPrema rečima ovog novinara, “jasno je da Bajdenova administracija nije spremna da jedan kroz jedan sprovede bezbednosne garancije” koje traži ruska strana. Dakle, da zanavek isključi mogućnost da Ukrajina pristupi NATO i da znatno smanji vojno prisustvo i količinu modernog naoružanja u istočnoevropskim zemljama koje su deo NATO.\nOva diplomatska razmena dolazi uoči direktnih pregovora zakazanih za deseti januar u Ženevi. Tamo će se sastati zamenici šefova diplomatija Vendi Šerman i Sergej Rjabkov.\nU Srbiji nema slučajeva stvaranja ugrušaka zbog AstraZeneke\nnedelja, 11. aprila 2021 : 14:51\nponedeljak, 27. juna 2022 : 15:57\n“Struju više nećemo moći da kupujemo, hrane ima”\nsubota, 25. juna 2022 : 13:37\nsubota, 25. juna 2022 : 21:07\nKrivokapić: Opasno da Veljović poziva na neposlušnost i otpor\nnedelja, 22. avgusta 2021 : 11:02


Uz pomoć državnih subvencija robote za mužu nabavilo 20 farmi u Srbiji\nIzvor: 025info.rs, 08.Avg.2020, 08:27\nOko 20 farmi u Srbiji nabavilo je "robote" za mužu uz pomoć državnih subvencija, a u Ministarstvu poljoprivrede poručuju da nastavljaju da daju snažnu podršku stočarstvu kroz podsticaje i najavljuju početak isplate premija za mleko po kvalitetu. U Savezu udruženja odgajivača goveda Srbije kažu da je nabavka robota za mužu skupa investicija koja olakšava proizvodnju mleka, ali i život poljoprivrednika. Prosečna cena robota za mužu sa dodatnom opremom iznosi 120.000 EUR, uz 65% subvencije, a Sanja Bugarski iz Saveza udruženja odgajivača goveda Srbije rekla je za Tanjug da farmeri moraju da investiraju i u objekat koji mora adekvatno da se pripremi za automatizovani i robotizovani sistem za mužu.\nBEOGRAD – Oko 20 farmi u Srbiji nabavilo je „robote“ za mužu uz pomoć državnih subvencija, a u Ministarstvu poljoprivrede poručuju da nastavljaju da daju snažnu podršku stočarstvu kroz podsticaje i najavljuju početak isplate premija za mlijeko po kvalitetu. U Savezu udruženja odgajivača...


Rudnik soli od Elektroprivrede BiH traži jednak tretman – Radio Feral\nIntenziviranje aktivnosti u vezi sa otpisom duga po osnovu kamata za kašnjenja prilikom uplata računa za električnu energiju Rudnika soli Tuzla prema Elektroprivredi Bosne i Hercegovine, bila je tema današnjeg sastanka predstavnika Rudnika sa premijerom Tuzlanskog kantona Begom Gutićem.\nO ovoj temi već je ranije razgovarano sa upravom Elektroprivrede BiH i premijerom Federacije BiH Fadilom Novalićem, te postignut dogovor, ali su do danas izostale konkretne aktivnosti.\nRadi podsjećanja, osnovni dug u iznosu od oko 2,2 miliona KM Rudnik soli je skoro izmirio, te je spreman uplatiti jednokratno i preostali dio duga u iznosu od oko 130.000 KM, ukoliko bi Elektroprivreda odustala od naplate kamata za neredovne uplate.\nOsnov za otpis ovih kamata je Odluka Vlade FBiH o utvrđivanju povoljnih uslova za zaključivanje ugovora o izmirenju dospjelog duga prema Javnim preduzećima, po osnovu koje je Elektroprivreda BiH u ranijem periodu već zaključila ugovore sa privrednim društvima.\nPremijer kantona Bego Gutić ponovno je dao podršku realizaciji ovih aktivnosti i obećao podršku Vlade Tuzlanskog kantona da se intenziviraju aktivnosti i pomogne Rudniku da prevaziđe poteškoće u poslovanju.\n← Investitor spreman kupiti 51% dionica živiničkog Konjuha\nMehmed Đedović dobitnik književne nagrade “Skender Kulenović” →\nSLUŽBA ZA ZAPOŠLJAVANJE TK OBEZBJEĐUJE MEDICINSKIM SESTRAMA I TEHNIČARIMA POSAO U NJEMAČKOJ\n19/04/2011 Mirza Musanovic\t0


EU DOBILA NAJMLAĐEG MINISTRA: Litvanija je sigurno ponosna na njega! • HAPPYTV.RS\nEU DOBILA NAJMLAĐEG MINISTRA: Litvanija je sigurno ponosna na njega!\nPredsednica Evropske komisije Ursula fon der Lajen dodelila je portfelja zaštite životne sredine i okeana najmlađem povereniku u istoriji EU.\nReč je o resoru koji će biti zadužen za pronalazak odgovora na goruće probleme budućih glasača.\nLitvanski ministar u utorak je kao jedini predstavnik grupacije Zelenih i službeno nominovan za komesara, pišu mediji.\nUprkos tome što je Fon der Lajenova promenila službeni naziv portfelja i reč "ribarstvo" zamenila "okeanima", Sinkevicijus će u novembru naslediti veći deo resora kojim je do sada upravljala malteška komesarka Karmenu Vela.\nAko mu zastupnici Evropskog parlamenta narednih nedelja poklone svoje poverenje, Sinkevicijus će koristiti iste platforme, kao i glavne direktorate Komisije.\n- On je 28-godišnjak koji dokazuje da je Evropa spremna da mladoj generaciji poveri kljucne zadatke - izjavila je Fon der Lajenova tokom predstavljanja komisije.\nFon der Lajenova je, ipak, naglasila da će pravi šef u ekološkoj politici Evropske unije narednih godina ipak biti njen izvršni potpredsednik Frans Timermans, kojem je poverila i Evropski zeleni sporazum. Objasnila je, pri tom, da će ekološka politika biti usko povezana s portfeljima poput ekonomije i ribarstva, zato što ce to biti sastavni deo Evropskog zelenog sporazuma.\nPreciznije, Sinkevicijus bi mogao biti zadužen za smišljanje nove Strategije za bioraznolikost za period do 2030. godine, što bi moglo promeniti pravac zaštite životne sredine, posebno u kontekstu poljoprivrede.\nDugoocekivani Akcijski plan za cirkularnu ekonomiju nalazi se visoko na lestvici prioriteta, stoga se očekuje da će biti sastavni deo evropske šire industrijske strategije.\nAko je suditi po pismu u kojem je predsednica komisije definisala obveze Sinkevicijusovog portfelja, od njega se najveći angažman očekuje u sektoru ribarstva i to uprkos tome što ce se njegov mandat uglavnom oslonjati na onaj prethodni, prenosi Blic.\nLitvanac bi mogao da bude zadužen za nadzor poslednje etape reforme Zajednicke ribarske politike, koja bi trebalo da bude dovršena do 2022. godine.\nU sklopu tog dokumenta, treba dase definišu statusi protivzakonitog, neregulisanog i neprijavljenog ribolova, a mogao bi se cak zabraniti i uvoz ribarskih proizvoda kao sastavni deo trgovinskog sporazuma izmedu EU i Vijetnama.\nNaime, Evropska unija je 2017. godine uvela sistem "žute karte" kojim kažnjava države s praksom ilegalnih ribarskih aktivnosti. Taj mehanizam je prvi put korišcen protiv Vijetnama, kao upozorenje pre "crvene karte" kojom bi se zabranio uvoz morskih proizvoda iz te azijske države.


Pet miliona evra je moguće uplatiti u kladionicama – evo i kako – ASinfo Portal\nUplata od 5 miliona evra na određeni meč koji se sumnja da je namešten je moguća, ali ne pod uslovima opisanim u tekstu “L’Ekipa”.\nMeđutim, koliko god nerealno zvučalo, moguće je uplatiti toliku svotu, otkrio je bivši direktor Regulatornog tela za onlajn klađenje (ARJEL) Žan-Fransoa Vilote za list “Le Parisien”.\n“Ne iznenađuje me, mada me svaki put zapanji”, odgovorio je Vilote na pitanje o mogućem nameštanju mečeva.\nČovek koji je pet godina bio na čelu Regulatornog tela kaže da su velike uplate sve učestalije, ali da se one obavljaju na azijskom tržištu gde je klađenje zabranjeno, za razliku od teksta “L’Ekipa” u kojem piše da je uplata obavljena na teritoriji Francuske.\n“To se dešava na internetu, na sajtovima na koje se može pristupiti iz svih zemalja jer nemaju ’geoblokadu’. Suma se razdeli na manje iznose i uplati na nekoliko mesta kako bi se izbegla sumnja. Kriminalne mreže organizuju takve uplate”.\n“To znači da je osoba koja je prijavila UEFA, neko sa fudbalskog terena ili iz okruženja kluba”.\nBeniteza progoni “Mitrov duh”, sledi smena, sjajni trener stiže na sever Engleske?


Najveća kineska medijska grupacija posetila redakciju našeg lista: Saradnja šangajskih i beogradskih "Novosti" | Novosti.RS\nNajveća kineska medijska grupacija posetila redakciju našeg lista: Saradnja šangajskih i beogradskih Novosti\n09. 12. 2019. u 20:43\nDELEGACIJA najveće kineske medijske grupacije SUMG ("Šangaj junajtid medija grup"), koju je predvodio njen potpredsednik Đi Jin, posetila je u ponedeljak redakciju našeg lista. Šestočlana grupa urednika i menadžera predstavila je svoja izdanja, a posebno "Šinmin", šangajske "Večernje novosti". Kolege iz Kine primio je glavni i odgovorni urednik "Novosti" Milorad Vučelić sa svojim saradnicima.\nIako udaljeni hiljadama kilometara, predstavnici dve medijske kuće složili su se da su izazovi i dileme savremenog novinarstva isti i u Kini i u Srbiji, posebno u pogledu očuvanja štampanih izdanja u eri ekspanzije novih medija.\nPročitajte još - Novinari iz Kine snimaju emisiju o srpskoj poljoprivredi\n- Veoma smo zainteresovani za saradnju i da "Večernje novosti" budu naš partner u Srbiji - naglasio je Đi Jin. - Bilo bi dobro da "Večernje novosti" iz Šangaja i iz Beograda uspostave bliže kontakte, te da razmenjujemo medijske sadržaje, organizujemo zajedničke forume i razmotrimo druge vidove saradnje.\nIdeja o saradnji dobila je podršku domaćina, a glavni i odgovorni urednik predstavio je gostima sva izdanja i akcije Kompanije "Novosti", koja osim "Večernjih novosti" izdaje i magazine, dodeljuje priznanja "Najplemenitiji podvig", "Pjer", "Žanka Stokić", "Meša Selimović"...\nGosti iz Šangaja predstavili su svoju grupaciju, koja ima oko 6.000 zaposlenih, od kojih 500 radi u dnevnim novinama "Šinmin" . Deo grupacije su i dva portala od kojih jedan ima 10 miliona ulaza dnevno, a i drugi gotovo isto toliko.


ZASTRAŠUJUĆE MISTERIJE: 4 tajne koje niko ne može da objasni – Svet tajni – Vaš putokaz ka istini\nAugust 18, 2018 August 17, 2018 svettajni\n“Vanzemaljci” iznad Norveške\nPreporuka: 9 nepoznatih svetova prema nordijskoj mitologiji\nDrugo objašnjenje je da se cela oblast ponaša kao velika baterija, s obzirom na to da je jedna od dolina izuzetno bogata bakrom, a druga ima cinka u izobilju.\nObe komponentne se mogu pronaći u bateriji, potrebna im je samo “kisela” veza da bi zasvetlele. Reka na dnu doline sadrži sumpor, koji može da deluje kao izvor kiseline. Teoretičari zavere u tim svetlima, međutim, vide vanzemaljski uticaj.\nReč je o nizu čudnih, niskofrekventnih zvukova nalik pevušenju koji su snimljeni širom sveta, a naročito u gradu Taos u Novom Meksiku. Opisan je kao zvuk praznog hoda motora automobila, a navodno utiče i na ljude koji žive u tom području.\nOni koji su ga iskusili tvrde da se više oseća u telu nego što se doživljava spolja.\nGMO bebe: Klonovi postaju realnost


PROTESTNI MARŠ DESETINA HILJADA LJUDI Demonstracije u Briselu protiv klimatskih promena\nNajmanje 70.000 demonstranata održalo je danas po hladnom i kišovitom vremenu protestni marš u Briselu zahtevajući od vlade da poveća napora u borbi protiv klimatskih promena.\nOvo je četvrti ovakav protest za dva meseca na kojem građani traže bolju upotrebu obnovljivih izvora energije i veće angažovanje radi poboljšanja kvaliteta vazduha, prenosi AP.\nSličan marš u decembru privukao je 70.000 demonstranata, a u četvrtak je oko 35.000 đaka i studenata napustilo nastavu i izašlo na ulice sa sličnim zahtevima.\nVozovi širom Belgije bili su krcati tako da hiljade demonstranata nije stiglo na vreme na marš u Briselu.\nIako je uticaj ovih demonstracija na belgijsku politiku mali pošto zemlju vodi privremena vlada, pitanje klimatskih promena sve više se nameće u agendi partija koje se pripremaju na nacionalne i evropske izbore u maju.\nBRISEL NA NOGAMA Više hiljada osoba protestovalo protiv klimatskih promena


Higijena poziva na odgovorno ponašanje! 40 divljih deponija u gradu - Radio televizija Pančevo\n18. novembra 2020. 18. novembra 2020. 0215\nI pored apela iz Javno komunalnog preduzeća “Higijena” da se ne baca žar i vreo perepo u kontejenere, svake godine izgori svaki peti kontejner u gradu, kaže Mišo Marković, vd direktora Higijene. Pored ovog problema, radnici Higijene na više lokacija u gradu čiste i smeće koje se baca pored kontejnera, čime se stvaraju divlje deponije.\nU delovima grada gde su individulana domaćinstava često može da se vidi da su kontejneri prazni, a da se komunalni otpad baca pored njih. S početkom grejne sezone, počinju i standardni, višegodišnji problemi uništavanja kontejnera jer nesavesni građani vreo pepeo bacaju u posude za smeće.\nZa nabavku novih kontejnera JKP ,,Higijene“ i grad svake godine izdvoje milionske iznose. Jedan metalni kontejner košta 60, dok plastični Higijena plaća 30 hiljada dinara.\nMarković još jednom potseća sugrađane da sami mogu kabasti otpad ili šut da odnesu na staru deponiju i da je ta usluga besplatan. Što se tiče vrelog pepela, njega nikako ne bacati u kontejnere već da se odloži u džakove ili neke druge posude i ostavlja pored njih odakle će ga radnici ,,Higijene“ odneti specijalnim vozilima.\nCrveni krst apeluje na dobrovoljne davaoce krvi; zalihe se smanjuju\nPosle pobede nad “Kikindom” “Dinamo” i dalje prvi\nJasmina Petkovic 4. novembra 2018. 4. novembra 2018.


Surduličani započeli pripreme, Skupština kluba izabrala novog generalnog direktora\nFudbalski klub Radnik iz Surdulice započeo je juče pripreme i održao Skupštinu na kojoj je izabran novi generalni direktor kluba.\nNa početku priprema “Radnika” iz Surdulice za predstojeću sezonu u Super ligi Srbije održana je i redovna godišnja sednica Skupštine kluba na kojoj je Marko Marković izabran za novog direktora kluba. On je zamenio dosadašnjeg generalnog direktora Miodraga Đorđevića koji je zbog privatnih poslova u inostranstvu podneo ostavku na ovu funkciju.\nPored izveštaja predsednika kluba Stanislava Tončeva o rezultatima u prethodnom periodu koji obuhvata rad svih selekcija, seniora i omladinskog pogona, podnet je i finansijski i revizorski izveštaj.\nUz osvrt na proteklu godinu i ostvarenje svega zacrtanog još na početku takmičarske sezone, predsednik Stanislav Tončev izneo je i planove kluba za predstojeći period, koji uz mnoge novine podrazumevaju i superligaški status u narednim godinama.\nIgrač kola: Novajlija Viktor Živojinović najzaslužniji za trijumf Proletera\nKrunić: Nijedna od ekipa ne zna kako stoji u takmičarskom…\nDamjanović: Spremamo se da krunišemo dobar pripremni period\nŽivković: Ekipa iz dana u dan izgleda sve bolje i…


Primena IKT radi štednje u državnim institucijama Primena IKT radi štednje u državnim institucijama – Personal magazin\nKompanija MFC Mikrokomerc u ponedeljak, 24.novembra, organizovala je za predstavnike domaćih medija Radni doručak u restoranu „Jevrem”. Tema skupa bila je koliko primena IKT-a može doprineti štednji u državnim institucijama…\nKompanija MFC Mikrokomerc u ponedeljak, 24.novembra, organizovala je za predstavnike domaćih medija Radni doručak u restoranu „Jevrem”.\nTema skupa bila je koliko primena IKT-a može doprineti štednji u državnim institucijama u vremenu koje dolazi. Svetska ekonomska kriza i njeni efekti na domaću ekonomiju, u žiži je interesovanja javnosti. Štednja na svim nivoima, po svemu sudeći, biće najveći izazov za domaću ekonomiju u narednoj godini.\nPrema proceni naših stručnjaka šira primena Informacionih komunikacionih tehnologija (IKT) onako kako se ona primenjuju u razvijenom svetu, moglo bi obezbediti znatnu uštedu u mnogim delatnostima. Potrebna je samo dobra volja da se to i učini.\n– Kanada je, na primer, uvodeći e-government, elektronsko arhiviranje i upravljanje dokumentima, uštedela 0,5 odsto BDP-a. Prevedeno na naše prilike, primenom IT, moglo bi se uštedeti nekoliko stotina miliona evra, povećanjem efikasnosti administracije, uštedom vremena, a nisu zanemarljivi i brojni ekološki benefiti (štednja papira, manja seča šuma…).\nReforma penzionog sistema biće u pravoj meri realizovana teka kada IT rešenja budu u punoj funkciji, čime bi se obezbedila efikasnost ovog javnog fonda i uštedelo dovoljno sredstava da se, ako ne u celini, ali sasvim sigurno u dobroj meri realizuju obećanja data penzionerima uoči izbora.Primena IT nedopustivo kasni i u zdravstvu. Ovaj sektor troši između 10-12 odsto BDP-a. Preciznu brojku nemamo upravo zato što IT još uvek nije našao svoje pavo mesto u ovoj delatnosti- reči su Vladislava Miletića, generalnog direktora MFC Mikrokomerca.\nPodsetivši na primer Parking servisa, koji je odavno uveo rezervacije preko SMS-a, predstavnici MFC-a su istakli da su za uvođenje ovih IT programa potrebna zanemarljiva finansijska sredstva a da je ušteda i korist mnogostruka.\nOni su uputili apel nadležnima, posebno u ministarstvima, da razmisle o efektima IKT sistema u vremenu ekonomskih kriza kada se razmišlja o načinu uštede novca.\nKadrove, znanja i infrastrukturu imamo, potrebna je samo dobra volja i svest o tome u kojoj meri nove tenologije donose uštede, veću efikasnost i kvalitetniji život za sve.\nPrimena IKT radi štednje u državnim institucijama was last modified: December 2nd, 2008 by Redakcija\nDomaća asocijacija Call centara u Evropskoj konfederaciji ECCCO


Председништво Archives | Страница 633 од 641 | Socijalistička partija Srbije\nSlavica Đukić Dejanović u Utisku nedelje\n24 februara, 2014 u 10:59\nPotpredsednica Socijalističke partije Srbije Slavica Đukić Dejanović gostujući u emisiji “Utisak nedelje” rekla je da EU i Briselski sporazum nisu opcije za revidiranje, napominjući da to ne isključuje saradnju sa velikim silama. Ona je naglasila da oko EU dileme nema, i da se hoće, kako je rekla, ne može se nazad, dodajući da po Ustavu naši građani imaju pravo na izjašnjavanje po svim pitanjima, pa i ovim. Ona se osvrnula i na Briselski sporazum i dodala da su ljudi na KiM zadovoljni zato što ZSO počinje da figurira i u Briselu i u Beogradu i u Prištini. Đukić Dejanovićeva je rekla da…\nPremijer Srbije Ivica Dačić je u Sočiju čestitao predsedniku Rusije Vladimiru Putinu izvanrednu organizaciju Zimskih olimpijskih igara (ZOI) i veliki uspeh ruskih sportista. Na prijemu koji je ruski predsednik priredio povodom zatvaranja ZOI, premijer Dačić je imao priliku za kraći razgovor sa Putinom, saopšteno je iz Dačićevog kabineta. Posle čestitki upućenih ruskom predsednku, Dačić je sa Putinom razgovarao o ruskim investicijama u Srbiji i aktuelnoj političkoj situaciji. Dačić se na prijemu, kako je navedeno u saopštenju, susreo i sa ruskim premijerom Dmitrijem Medvedevim, premijerom Bugarske i predsednikom Međunarodnog olimpijskog komiteta . Izvor: Tanjug\nProgram SPS po meri običnog čoveka\n23 februara, 2014 u 16:16\nPotpredsednica Socijalističke partije Srbije Slavica Đukić Dejanović istakla je na predizbornom skupu u Sevojnu da će prioriteti SPS i koalicije okupljene oko te stranke u narednom periodu biti da što veći broj ljudi živi od svog rada i da penzije prate plate. “Krupna nacionalna pitanja vezana za evropske integracije i implementaciju Briselskog sporazuma onemogućavala su da se potpuno skoncentrišemo na ekonomiju i socijalnu politiku, što će nam biti prioritet u narednom periodu, ukoliko dobijemo poverenje birača. Napravili smo program po meri običnog čoveka u kome je plata ključna reč”, istakla je Đukić Dejanović. Potpredsednica SPS-a naglasila je da na predstojećim…\nKoalicija koja pokreće promene\n23 februara, 2014 u 15:18\nDragan Marković Palma, Milan Krkobabić i Aleksandar Antić ispred koalicije SPS-PUPS-JS obišli su Grocku gde su na skupu u Kaluđerici razgovarali sa građanima i poručili im da na ove izbore koalicija okupljena oko socijalista ide rešena da zajedno sa građanima pokrene promene i da ostvari uslove za bolji život svih građana Srbije. “Jedino naša koalicija SPS-PUPS-JS predvođena Ivicom Dačićem, jeste garancija da će socijalna zaštita i stečena prava radnika i seljaka biti sačuvana. Da bi to uradili moramo imati snažan poslanički klub u Narodnoj skupštini Srbije. Jedino je naša Koalicija garant da ćemo živeti kao normalni ljudi, da će buduća…\n23 februara, 2014 u 13:13\nPredsednik Vlade Republike Srbije Ivica Dačić posetio je Olimpijsko selo i iskoristio prilku da sa sportistima Srbije obeleži 104. rođendan Olimpijskog komiteta Srbije (OKS). U njegovoj pratnji bio je i ambasador Srbije u Rusiji Slavenko Terzić. Dačić je obišao prostorije u kojima je smešten Olimpijski tim Srbije, družio se sportistima i bodrio Milanka Petrovića u trci masovnog starta na 50 kilometara. Ivica Dačić pristustvovaće i ceremoniji zatvaranja Zimskih olimpijskih igara u Sočiju. Izvor: Tanjug Foto: Tanjug\nPrevencijom protiv huliganizma\n23 februara, 2014 u 13:10\nDržavni sekretar za omladinu Nenad Borovčanin zahvalio je igračima Novog Pazara i Partizana koji su se na derbiju priključili njegovoj borbi protiv nasilja, huliganizma i mržnji uopšte, bez obzira na pokušaje da se navijanje ispolitizuje. Borovčanin, koji je i predsednik Komitata za borbu protiv mržnje, poziva na prevenciju a ne delovanje nakon nereda. “Utakmica u Novom Pazaru je pokazala da kapiteni i igrači mogu da utiču na svest gledalaca, bez obzira na pokušaje da se navijanje ispolitizuje. Političari koji su u upravama, ili imaju uticaja na njih, treba da štite interes sporta, samim tim i društva, a ne da ga…\nDačić pozvao Srbe da glasaju za gradonačlenika Mitrovice\nPredsednik Vlade Republike Srbije Ivica Dačić pozvao je Srbe da u što već broju sutra izađu na izbore i da glasaju za gradonačelnika severne Kosovske Mitrovice. “Mislim da je od velike važnosti da ponovljeni izbvori za gradonačelnika severne Mitrovice budu održani u miru i da značajan broj Srba izađe na izbore da ne bismo imali problem koji je visio nad glavom na prošlim izborima”, rekao Dačić novinarima posle svečanosti povodom Dana advokature u Srbiji. Dačić je istakao da je važno da se stvori mirna atmosfera, iako nam je, kako je naveo, veoma neprijatno što je jedan od od kandidata za…\nEkološka svest kao važan faktor u razvoju Beograda\nKadidat za gradonačelnika Koalicije SPS-PUPS-JS Aleksandar Antić, obišao je Adu Ciganliju gde je pre dve godine zasadio drvored Jasena u području izvorišta Makiš. Ovom prilikom istakao je da ostaje pri odluci da tokom izbora u Beogradu aktivisti njegove Koalicije neće lepiti plakate. “Najveća žrtva svakih izbora je drveće. U svakoj kampanji nestane po jedna čitava šuma za prozvodnju papira i plakata koji se na kraju bace“ , istakao je Antić. „Nadam se da su neka stabla ovog drvoreda iza nas, upravo ona koja sam i ja zasadio pre dve godine, i zato pozivam kandidate za gradonačelnika Beograda da zasade bar…\nEvropa treba da uđe u Srbiju sa svojim vrednostima\n22 februara, 2014 u 15:35\nPredsednik Vlade Republike Srbije Ivica Dačić poručio je da Srbiji nije cilj da uđe u Evropu, već da Evropa uđe u Srbiju. “To znači da evropske vrednosti dođu u Srbiju, kao što su uređeno društvo, autoritet, snaga i demokratsko ustrojstvo institucija i sve ostale univerzalne vrednosti”, rekao je Dačić na svečanosti povodom Dana advokature u Domu Vojske Srbije. Čestitajući advokatima i njihovim gostima iz regiona 152 godine postojanja te profesije u Srbiji, Dačić je istakao da je samo jaka i nezavisna advokatura garant poštovanja ljudskih prava i vladavine prava. “Značaj advokature je utoliko veći sada kada se Srbija nalazi na…\nAleksandar Antić u Istinomer debati „BG izbori“\n22 februara, 2014 u 13:58\nŠta Beograđani mogu da očekuju ukoliko Koalicija SPS-PUPS-JS dođe na vlast 16. marta? Beogradu je potrebno uvođenje reda u mnogim segmentima, počev od komunalnog reda preko reda u zaštiti životne sredine, korišćenju naših zajedničkih dobara, očuvanju životne sredine i naravno kada je bezbednost u pitanju. Znači razvoj sa jedne strane, naravno infrastruktura, podrška privredi, ali ono što ja uvek želim da istaknem, zato što to i jeste politika moderne levice koje ću ja zastupati u Beogradu su pre svega ljudi. Pre svega pomoć beograđanima, pomoć onima koji ne mogu sami da se izbore sa težinom života sa kojim se svi…


Trudnice i deca bez overenih knjižica kod lekara od 1. janura - SandzakHaber.Net , Sandžačke Internet Novine !\nNaslovna Vijesti Srbija Trudnice i deca bez overenih knjižica kod lekara od 1. janura\nTrudnice i deca bez overenih knjižica kod lekara od 1. janura\ntweet Beograd – Šef poslanika SNS Zoran Babić izjavio da očekuje da će zakon po kom će trudnice, porodilje i deca moći kod lekara bez overene knjižice zaživeti 1. januara. On je za RTS rekao da će se o ovom zakonu glasati posle 20. novembra i da je realno očekivati da u praksi zaživi početkom naredne godine.\nOvaj zakon, kako kaže, omogućava besplatno zdravstveno osiguranje za sve majke , trudnice, porodilje, decu mlađu od 18 godina koji iz bilo kog razloga nemaju overene zdravstvene knjižice.\nBabić je naglasio da sva deca moraju imati ista prava i ne mogu se kažnjavati ona kojima su roditelji u poslednjih nekoliko godina ostali bez posla.\nŠef poslaničke grupe naprednjaka je ukazao i na važnost izmene i dopune krivičnog zakonika jer se, kako objašnjava, targetira veoma važna oblast koja je neuređena u našem društvu.\n“To su javna preduzeća, javne ustanove, energetski sistem, telekomunikacioni sistem, sistemi vodosnadbevanja i javnog transporta koji su ugroženi sitnim kradjama. Meni je veliko zadovoljstvo što je SNS ne samo uočila taj problem , već adekvatno i reagovala zakonskim rešenjima”, naglasio je Babić.\nOn je ukazao da će svi koji se upuste u takva krivična dela rizikovati, bez obzira na vrednost imovine i štete koju prouzrokuju, da budu kažnjeni sa jednom do devet godina zatvora.\nBabić je podsetio da je šeta od krađe dijagonala na dalekovodima nešto više od 90 miliona dinara, šteta u JP Železnice Srbije od 1. januara 2007. do danas 1,5 milijardi dinara.\nGovoreći o usvajanju budžeta za narednu godinu on je rekao da je predlog budžeta u skupštinu stigao na vreme, da ima dovoljno vremena da se amandmani predaju i usaglase, kao i da će ga skupština usvojiti na vreme.\nUpitan šta podrazumeva predlog izmene poslovnika kojim se predlaže radni kvorum, on je rekao da svima smetaju poluprazne sale u parlamentu i da će to podrazumevati da svaka poslanička grupa u sali svakog momenta mora da ima jednu trećinu svojih poslanika.\ntweet Prethodni tekst10.000 Maseratija iz nove fabrike u 2013.Sledeći tekstTelom protiv Putina: Ruski umetnik sebi zakucavao testise, zašivao usta i umotavao se u žicu u znak protesta HaberNews\tPOVEZANE OBJAVEVIŠE OD AUTORA


Kompanija Lamex razvila je sistem Element kako bi svojim korisnicima pojednostavila način odabira i poručivanja standardnih kuhinjskih elemenata.\nUkoliko se bavite proizvodnjom nameštaja sigurno ste i sami uvideli koliko sigurnost, pouzdanost i tačnost mera bitan u ovom poslu kao i da se standardizacijom elemenata uz maksimalnu fleksibilnost koju traže krajnji kupci mogu racionalizovati troškovi uz održavanje kvaliteta. Tu na scenu stupa Element koji je razvila kompanija Lamex iz Novog Sada kako bi pojednostavila komunikaciju i unapredila kvalitet usluge. Ovaj sistem ubrzava način odabira i poručivanja standardnih elemenata koje birate iz bogatog kataloga.\nPogledajte kako se pravi ovaj nameštaj:\nElement omogućava značajnu uštedu vremena, odnosno, novca što dalje omogućava veću posvećenost kupcu.\nElement predstavlja simbiozu iskustva, softvera za projektovanje nameštaja i najsavremenije tehnologije za bušenje i drugu vrstu pripreme ploča za proizvodnju nameštaja.\nSoftver za projektovanje nameštaja je jednostavan za upotrebu\nJednostavan odabir elemenata iz kataloga u željenim dimenzijama, pruža sigurnost u ispravnost svih mera jednog elementa. Korišćenje predefinisanih elemenata, omogućava punu pouzdanost i konstantnost bez obzira kada se i od kojih materijala element izrađuje.\nZa sečenje se koristi najsavremenija CNC mašina: Weeke BHX 200\nSkraćenjem vremena za, davanje ponude, izvlačenje dimenzija za izradu krojnih lista, poručivanja repromaterijala, ručno bušenje i pripremu, omogućava se značajna ušteda vremena, odnosno, novca što dalje omogućava veću posvećenost kupcu.\nCeo proces izrade nameštaja je sistematizovan\nPrimeri standardnih elemenata\nKuhinjski element za sudoperu\nSve modele možete pogledati u Element katalogu ovde.\nBolji kvalitet, veći profit\nElement koji je razvila kompanija Lamex je inovativni sistem koji zahvaljujući savremenim tehnologijama, naprednim softerima i vrhunskim mašinama omogućava preciznu izradu pločastog nameštaja vrhunskog kvaliteta. Sve omogućava saradnicima da tržištu ponude visok kvalitet proizvoda, a time ostvare i veći profit. Više o ovom inovativnom sistemu pročitajte ovde.\n#CNC mašina #element #element za sudoperu #kuhinja po meri #kuhinjski elementi #lamex #namestaj #plocasti namestaj #secenje ploca #Weeke BHX 200\na da li ja mogu da napravim jedan element kakav meni odgovara a ostalo iz aktaloga?\nMožete i da poručite element kakav Vam odgovara. Ali bi ste trebali da dodjete do nas kako bi smo sve izdefinisali ili da nam detaljne informacije o tom elementu pošaljete na mail.\nTo ima samo u lameksu ili…?